TOM RUPANYA KEKASIH LAMA, CINTA KEMBALI BERTAUT SELEPAS GV9 - FUAD RANCANG BERNIKAH

"Kami memang sedang menjalin cinta, cinta saya mula berputik pada Tom adalah pada minggu kedua konsert GV. Tapi secara rasmi saya lamar dia untuk couple adalah dua minggu lepas.

"Tujuan saya ajak couple dan menuju ke arah lebih serius agak orang ramai dan peminat tidak salah anggap kalau nampak kami di luar nanti. Kalau-kalau nanti saya terpeluk atau terpegang tangan dia kemudian orang ambil gambar kami dan sebarkan itu lagi bahaya.

"Sebenarnya kalau boleh saya dedahkan yang ramai orang tak tahu, Tom merupakan bekas kekasih saya, kami pernah bercinta pada 2005 dan kemudian itu saya telah masuk penjara, selepas itu kami terus tidak berhubung lagi.

"Saya tinggalkan dia waktu itu sendirian agak lama juga. Kemudian lepas keluar penjara saya mulakan hidup baharu, saya kahwin dan ada keluarga, manakala dia bawa diri ke Langkawi. Sampailah kami dipertemukan semula di Gegar Vaganza.

Klik untuk gambar besar

"Waktu pertama kali jumpa di GV saya rasa macam tergamam sebab tak sangka jumpa di situ. Saya tengok dia dah lain, kulit makin gelap. Saya rasa tuhan pertemukan kami semula mesti ada hikmah.

"Apa pun dengan peluang kali ini saya ingin tebus semula kesalahan saya yang dulu sebab meninggalkan dia, saya rasa ini waktu terbaik untuk tebus silap saya pada dia.

"Insya-Allah, kalau dipermudahkan saya akan jaga hubungan ini lebih serius. Jika tiada halangan Insya-Allah kalau tidak tahun depan mungkin tahu seterusnya kami akan berkahwin.

"Apa pun saya minta semua orang doakan hubungan kami dalam keadaan baik," itulah jelas peserta Gegar Vaganza musim kesembilan (GV9), Fuad Rahman, 43, yang mengaku kembali menjalin hubungan cinta dengan Tom, 36, yang juga peserta GV9.

Selepas 12 tahun berpisah, kata Fuad, cintanya berputik kembali kepada bekas kekasihnya itu sejak minggu kedua bersama GV9 dan meluahkan perasaannya pada Tom atau nama sebenarnya Raja Farah Afzal Raja Ikram, dua minggu lalu.

Dalam masa sama, Fuad juga mendedahkan Tom adalah bekas kekasihnya pada 2005 namun terpaksa berpisah disebabkan dia menjalani hukuman penjara selama lima tahun.

Tambah Fuad, dia mahu menebus kesilapannya sebelum ini kerana meninggalkan penyanyi itu dan akan menjaga perhubungan mereka serta merancang untuk berkahwin.

Sementara itu, Tom memberitahu, perasaan sayang terhadap penyanyi asal Singapura itu masih mendalam membuatkan dia terbuka hati menerima Fuad selepas empat tahun hidup bersendirian.

Tom turut berharap kehadiran semula Fuad dalam hidupnya dapat memberi semangat kepadanya memulakan kehidupan baharu selepas diduga dengan pelbagai cabaran sebelum ini.

"Kita semua tahu kisah dia pernah keluar masuk penjara akibat dadah. Dia juga baru sahaja bercerai. Jadi saya tak mahu dia hilang semangat. Semoga kehadiran saya dapat memberi sedikit sokongan," ujarnya.

Dalam pada itu, Tom memaklumkan, dia sudah membawa anak-anak berjumpa dengan Fuad dan bakal bertemu keluarga Fuad di Singapura tidak lama lagi.

"Kami sama-sama single, tak salah untuk bercinta. Soal kahwin itu tunggu sahaja. Just follow the flow," tuturnya yang pernah berkahwin sebanyak tiga kali dan hasil perkahwian tersebut dia mempunyai tiga orang cahaya mata.

  ________ IKLAN ________ 🔥JUALAN 12.12 HARI JADI SHOPEE. 🤩 JOM BOOKING🔥 Ayuh dapatkan pelbagai tawaran hebat di Shopee sempena jualan Hari Jadi Shopee yang bermula 12 malam 12 Disember ini. Memang banyak tawaran disediakan termasuk hadiah hebat dan voucher istimewa. Anda boleh booking dulu barangan mahal yang dijual dengan harga murah. 👍 Hanya RM12 sahaja. Barangan tersebut adalah terhad, sapa cepat dia dapat.Untuk info, pelanggan baru juga akan mendapat voucher  pembelian barangan pertama dengan diskaun besar 🔥. Kalau kena harga, anda mungkin boleh dapat barangan itu secara percuma. 😍
KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERINA REDZUAWAN DIDAKWA MENIPU?

Semalam, heboh satu Malaya apabila ada dakwaan yang Serina Redzuawan tidak lama dulu telah mengupload sekeping gambar melalui Facebook dan Twitternya tentang seorang lelaki yang berjaya kuruskan badan menggunakan produk susu.

Apa yang hebohnya ialah, lelaki tersebut menafikan yang beliau ada menggunakan produk yang dinyatakan itu. Oleh yang demikian, ada segelintir pihak yang menuding jari kepada Serina mendakwa artis tersebut kemungkinan menggunakan testimoni palsu untuk melariskan jualan.

Testimoni palsu? - Klik untuk imej besar...

Berikutan isu tersebut juga, timbul satu gosip yang mendakwa lelaki yang diketengahkan gambarnya oleh Serina telah membuat laporan polis. Gambar laporan polis itu juga telah dimuatnaik ke dalam sebuah forum hiburan iaitu CARI bagi membuktikan kononnya berita testimoni palsu itu benar.

Bagaimanapun, hingga saat ini, Serina masih belum memberi sebarang kenyataan mengenai isu tersebut. Mungkinkah ia benar atau sekadar gosip liar yang sengaja diperbesarkan oleh segelintir pihak yang mahu menangguk di air keruh? Allahualam.


RISTEEENA & ISA SAMBUT 1ST ANNIVERSARY 'PERKAHWINAN', OPPSS... BERSAMA

"Happy 1st Year Anniversary ❤.

"Thank you for coming into my life. Thank you for always make me happy. Thank you for always be there for me. Thank you for everything sayang," demikian kongsi pasangan romantis, Isa Khan dan tunangnya, Nur Risteena Munim yang menyambut ulangtahun pertama mereka bersama baru-baru ini.

Awalnya, ada netizen yang menyangka dan mengusik sambutan 1st anniversary itu adalah sambutan perkahwinan mereka. Mungkin agaknya ada peminat tak sabar tunggu risteena dan isa khan berkahwin hujung tahun ni agaknya... ha ha.

Untuk info, sambutan itu dilakukan dalam satu majlis yang cukup indah dengan tema serba merah, disertakan juga kek ulangtahun.

Terdahulu, Isa dan Risteena telah mengikat tali pertunangan pada 23 November 2019 di Bali Indonesia.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI IPPO HAFIZ SELAMAT BERSALIN ANAK SULUNG, 'YUSUF ZARIN NUR'

"Segala puji milik Allah, waktu asar tadi lahir lah "Yusuf Zarin Nur". Sungguh kuat bidadari @fararoslanx yang bertarung nyawa tadi. Terima kasih yang mendoakan ya. Terima kasih tak terhingga, sangat teruja.
"Sungguh hargai penantian selama 9 bulan ini," demikian tulis penyanyi dan komposer, Ippo Hafiz yang kini sudah pun bergelar bapa selepas isterinya, Fara Roslan selamat bersalin cahaya mata lelaki, pada Rabu.

Ippo atau nama sebenarnya, Muhammad Hafiz Yaziz berkongsi mengenai berita gembira tersebut menerusi akaun Instagram. Berkongsi wajah anak pertamanya, Ippo turut berkongsi nama si permata hati, Yusuf Zarin Nur.

Serentak dengan berita gembira yang dikongsikan, rata-rata peminat memberikan dedikasi serta ucapan tahniah buat Ippo dan isteri. Untuk makluman, pasangan ini mendirikan rumah tangga pada Ogos 2019. Klik untuk gambar besar

www.myartis.com / Sumber & foto: Media Hiburan & Instagram Ippo Hafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


3 FOTO - BILA TURBAN SYATILLA DI MAJLIS RESEPSINYA DIPERSOAL

JIka sebelum ini Syatilla Melvin  dipersoalkan kerana memakai seluar dalam majlis bertunang, tapi semalam dia dan Shaheizy Sam yang diraikan dalam satu majlis resepsi yang diadakan di Bukit Jawi Resort, Pulau Pinang, ditegur mengenai 'turban' pula.

Dakwa segelintir pihak, turban yang digunakan Syatilla untuk menutup bahagian rambutnya itu agak tidak kena dengan dirinya sehingga membuatkan Sam kelihatan sedikit rendah.

Bukan itu sahaja, malah turban itu juga telah menampakkan sedikit rambut Syatilla yang merupakan auratnya sebagai seorang yang berhijab.

Kami rasalah kemungkinan juga Syatilla terpaksa berbuat demikian kerana mengikut kehendak pihak penaja. Siapa tahu mungkin penaja untuk anting-anting tu yang menyuruhnya berbuat demikian?

Yelah... tajaan perkahwinan mereka bukan ke sehingga RM25 juta. Tak gitu?

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


NABILA HUDA MUATNAIK VIDEO LANTANG BIDAS TEGURAN PU SYED

"Tak payah nak la buat write up tulis kat Twitter. Nak buat apa? Nak glamour? Nak nama you naik? You nak tunjuk kat semua orang yang you are God? Why? Lepas tu tak payah la nak sebut pasal selebriti. Aku paling pantang betul lah. Bila orang sikit-sikit nak sebut pasal selebriti. Selebriti bukan manusia ke? Tak pernah buat dosa ke?," demikianlah kata pelakon Nabila Huda menerusi sebuah video yag dimuatnaiknya di laman Instagram.

Nabila atau lebih mesra diasapa Abil, mengakui terkilan dengan cara Pencetus Ummah (PU) Syed menegur perlakuannya secara terbuka di media sosial, sedangkan dia boleh berdepan untuk menasihati kesilapannya. Dalam rakaman video tersebut, Nabila turut berkata PU Syed juga tidak sepatutnya menganggap, tindakannya bergambar dengan anjing jenis Husky ketika bercuti di New Zealand, baru-baru ini seperti sudah menjadi kebiasaan dalam kalangan selebriti.

"Dia tahu di mana boleh berjumpa saya, tetapi mengapa perlu membuat teguran secara terbuka di laman sosial? Untuk apa dia berbuat begitu? Untuk popular? Adakah sudah menjadi aliran sekarang, apabila timbul sesuatu isu, semua orang perlu diberitahu. Tidak perlu membuat kenyataan di laman sosial untuk semua orang baca. Cara itu seolah-olah menampakkan saya ini jahat. Ia juga boleh menimbulkan fitnah apabila mengheret orang lain sama dalam masalah itu. Kenapa perlu ada macam ini? Kalau betul ikhlas nak menegur, datang dan nasihat saya secara berdepan," ujarnya.

Klik untuk gambar besar

Pelakon filem 'Munafik' itu berkata, dia juga terkilan apabila PU Syed seolah-olah melihat golongan selebriti sebagai kelompok manusia yang membawa pengaruh tidak baik kepada masyarakat: "Dia ada membuat kenyataan, perbuatan itu sudah menjadi kebiasaan dalam kalangan selebriti. Saya mahu tahu, perbuatan apa? Cara dia bercakap seolah-olah selebriti selalu membuat masalah.

"Saya paling pantang apabila selebriti membuat kesilapan, semua selebriti lain akan terpalit sama. Selebriti itu bukan manusia ke? Tak pernah buat dosa ke? Saya tahu, saya juga banyak dosa dan bukan baik sangat. Kalau PU Syed rasa perbuatan saya itu salah, jangan buat. Saya bukan mahu mencari kontroversi, sebaliknya cuma berkongsi keseronokan ketika bercuti dan bukan bertujuan mempengaruhi orang lain berbuat perkara tidak baik," tuturnya.

Nabila berkata, orang luar tidak sewajarnya menggunakan alasan memberikan teguran untuk menegakkan perbuatan mereka dengan sewenang-wenangnya menghukum orang lain: "Berhenti menggunakan media sosial untuk menjatuhkan orang lain. Itu sudah dikira berdosa kerana ia mengundang pelbagai andaian negatif orang lain terhadap saya".

Sementara itu, PU Syed menerusi muatnaik di Instagram berkata, jika sesuatu perkara boleh mengundang aib, lebih baik muatnaik yang dibuat dibuang supaya tidak mendatangkan fitnah kepada diri dan agama: "Kami menegur bukan kerana mahu popular, tetapi ia tanggungjawab. Kalau popular yang dicari, lebih baik kami mengampu sahaja".

Perkongsian Abil itu sekaligus mengundang kecaman netizen dimana rata-rata mereka menyifatkan anak kepada penyanyi Amy Search itu tidak boleh menerima teguran. Bagaimanapun, Abil menyarankan pengikut boleh unfollow jika tidak suka. Terdahulu, Nabila jelaskan niatnya hanya untuk berkongsi kegembiraan serta menunjukkan rasa kasih sayang terhadap haiwan. Ujarnya lagi, isu tersebut tidak harus diperbesarkan kerana ada perkara lain yang perlu dipandang serius.

www.myartis.com / Sumber & foto: Berita harian, Beautifulnara & Instagram Nabila Huda

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PARU-PARU BELUM CUKUP KUAT UNTUK BERNAFAS SENDIRI - NAD ZAINAL DITIDURKAN SEMULA

"Nad Zainal kena intubate (ditidurkan) semula. Ini adalah kerana paru-parunya masih belum cukup kuat untuk dia bernafas sendiri, walaupun dengan menggunakan 'high flow oxygen mask' di ICU.

"Semalam jam 3 petang saya ziarah, dia sudah sedar dari 'sedation' (ubat penenang), dia angguk lebih lega dengan 'intubation as oxygen'. Disebabkan paras oksigen merosot, pihak hospital mengambil langkah meletakkan Nad dalam keadaan rehat supaya pernafasannya lebih terjaga.

"Ini kerana, oksigen mula merosot pada sebelah malam selepas alat bantuan pernafasan ditanggalkan," tulis pelakon Ungku Ismail Aziz, 36, menerusi Instagram Story yang memaklumkan keadaan terkini pelakon Nad Zainal, 32, dimana dia ditidurkan semula kerana paru-parunya belum cukup kuat untuk dia bernafas sendiri.

Nad sebelum ini dilaporkan sudah mula sedarkan diri dan tidak lagi menggunakan alat bantuan pernafasan sejak Khamis lalu. Malah, Nad dimaklumkan sudah memberikan maklum balas seperti bercakap perlahan dan bergerak.

Klik untuk gambar besar

Bagaimanapun, Ungku Ismail memaklumkan tahap oksigen dalam darah Nad merosot selepas pihak hospital menanggalkan mesin alat penafasan yang disambungkan kepada pelakon itu.

Justeru, Ungku Ismail memohon pada semua peminat prihatin yang menyayangi Nad agar terus menitipkan doa meminta kesembuhan untuknya daripada Allah. Katanya, semoga Nad diberi keajaiban dipulihkan semula para-parunya seperti sedia kala.

Semalam, media melaporkan Nad sudah sedar dan mula memberikan maklum balas seperti bercakap perlahan dan bergerak. Malah, doktor juga memutuskan untuk mengeluarkan tiub bantuan pernafasannya.

Terdahulu, sekitar November lalu, Nad juga pelakon drama 'Cina Buta' dimasukkan ke ICU selepas tidak sedarkan diri akibat jangkitan kuman pada paru-paru.

Difahamkan juga, rakan penggiat seni turut menubuhkan tabung kecemasan bagi mengumpul sumbangan buat Nad yang dilancarkan sejak beberapa hari lalu dan hingga kini berjaya mengutip RM70,000.

Tujuan kutipan dana itu dibuat adalah untuk menampung kos rawatan Nad sejak dia dirawat di ICU sebuah hospital swasta di ibu kota lebih seminggu lalu.

Sementara itu, menerusi satu perkongsian di Instagram pengarah terkenal, Shahrulezad meluahkan rasa bersyukur diatas sokongan yang diberikan peminat dan rakan artis selepas tabung kecemasan untuk membantu kos perubatan aktres Nad Zainal kini hampir mencecah kutipan sebanyak RM162,000, sejak ia dilancarkan empat hari lalu.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DI USIA 57 TAHUN - IMUDA TIMANG ANAK KEEMPAT

"Alhamdulillah pada usia begini saya masih berpeluang menimang zuriat. Ini rezeki daripada Allah SWT. Mungkin ada yang bertanya dan mempertikaikan usia saya.

"Bagi saya, tidak salah dapat anak lagi pada usia ini apatah lagi isteri saya masih 30-an," kata pelakon dan pelawak Imuda yang menimang cahaya mata keempat pada usianya 57 tahun.

Difahamkan, isterinya, Zabarina Ali selamat melahirkan anak perempuan mereka di Hospital Adventist Pulau Pinang pada 23 Julai lalu, jam 8.08 malam.

Bayi seberat 2.8 kilogram itu dilahirkan secara normal dan lebih istimewa cucu perempuan sulung keluarga isterinya.

Jelas Imuda lagi, tidak hanya dia malah bapa mentua juga antara insan paling gembira kerana impian untuk memiliki cucu perempuan selepas dikurniakan enam cucu lelaki dimakbulkan Ilahi.

Klik untuk gambar besar

"Bayi ini hadiah tidak ternilai buat kami semua dan mungkin juga pengganti selepas isteri dua kali keguguran. Malah doktor memaklumkan kandungan sebelum ini kembar," ujarnya.

Terdahulu, Imuda mempunyai dua anak dengan bekas isteri pertama yang kini masing-masing berusia 22 dan 16 tahun.

Manakala hasil perkahwinan dengan Zabarina, pasangan ini mempunyai seorang anak lelaki berusia 7 tahun.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


23 GAMBAR - PENGACARA HLIVE DAHLIA SYAZWAN SELAMAT NIKAH

Dengan dua kali lafaz, pengacara Hlive, Dahlia Shazwan Mohd Amin, 28 kini sah bergelar isteri kepada pilihan hatinya, Shafiq Ismet, 26, sekitar jam 10.15 pagi semalam di Glasshouse Seputeh.

Pasangan ini dinikahkan sendiri oleh bapa Dahlia, Mohd Amin Omar di hadapan jurunikah Masjid Abu Bakar As-Siddiq, Bangsar, Mohd Azri Ahmad Kamil.

Dalam majlis tersebut, Dahlia menerima mas kahwin berjumlah RM90 dan tiga dulang hantaran berbalas lima dulang kepada pihak lelaki. Manakala wang hantaran pula dirahsiakan.

Pasangan seterusnya akan diraikan dalam majlis resepsi di Hotel Pullman Putrajaya Lakeside pada 31 Julai ini.

Tahniah diucapkan!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

GAMBAR LAIN:
Klik untuk size besar

Sumber: Berita Harian
Foto: Hlive & Dahlia IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


BUAT LAPORAN POLIS - EZLYNN NAK SAMAN DUA PIHAK

Sebelum ini, penyanyi Ezlynn telah dipanggil oleh Suruhanjaya Pencegahan Rasuah Malaysia (SPRM) bagi memberikan keterangan berhubung dakwaan pembabitannya bersama seorang pelakon dengan seorang lelaki yang terbabit dalam kegiatan haram seperti yang tular ketika ini.

Terdahulu, tular dokumen mengaitkan Ezlynn dan seorang pelakon sebagai pihak yang terbabit bekerjasama dalam menjalankan aktiviti pengubahan wang haram bersama lelaki itu.

"Saya juga beri kenyataan saya dan sudah ke Suruhanjaya Pencegahan Rasuah Malaysia (SPRM) serta berikan kenyataan yang lengkap dalam kes ini. Mereka berpuas hati dengan keterangan yang diberikan," katanya.

Terkini, Ezlynn atau nama sebenarnya Azline Ariffin, 39, memaklumkan dia telah membuat laporan di Balai Polis Dang Wangi, di sini, semalam bagi menafikan pembabitannya itu.

Pada masa sama, Ezlynn akan memfailkan saman terhadap dua pihak iaitu pemilik akaun Facebook Ryan Ricmal dan Jabatan Netizen Negara Official yang dikenal pasti menular dokumen terbabit yang mencemar imej dan menjatuhkan maruahnya.

"Selepas membuat laporan, saya ke Balai Polis Damansara untuk bertemu Pegawai Penyiasat bagi merakamkan keterangan. Polis menafikan dokumen itu daripada mereka dan hairan bagaimana ia boleh tersebar secara meluas di media sosial. Apa yang dilakukan ini kerana saya nak ambil tindakan saman," jelasnya.

Menurutnya, polis berjanji akan menyiasat kes ini secara profesional supaya keadilan berpihak kepadanya.  Penyanyi yang popular dengan lagu lagu 'Hi Hi Bye Bye' ini berkata, nama-nama mereka turut disebut dalam laporan polis yang dibuat.

"Tujuan saya sebagai pengajaran supaya jangan sebarkan perkara yang tak betul. Saya cuma nak mereka minta maaf secara terbuka kepada saya sebelum saya bergerak ke fasa selanjutnya iaitu saman sivil.

"Sebelum itu, saya beri peluang mereka buat permohonan maaf terbuka dulu dalam masa 48 jam. Mereka juga kena padam status berkenaan perkara ini," ujarnya.

Ezlynn berkata, seorang lagi pemilik akaun Facebook iaitu seorang wanita dari Perlis sudah mengemukakan permohonan maaf menerusi suaminya dan dia menganggap perkara ini selesai.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAYANG SELUAR NAMPAK 'PAHA' - ALIFF SYUKRI 'DIBAHASAKAN' ISTERI

"Seluar tu kenapa gitu? Nak tunjuk siapa paha tu?" demikian tegur Datin Seri Nur Shahida pada ruangan komen gambar sekeping foto menayangkan sebahagian daripada seluar yang koyak di paha yang dimuatnaik oleh suaminya, Datuk Seri Aliff Syukri.

Teguran terbuka Shahida demi menjaga aib dan aurat suaminya itu mendapat pujian ramai. Namun, sindiran masih tidak lekang daripada ruangan komen penyanyi lagu 'Biar Apa Orang Kata' itu.

Ada juga yang menegur usahawan kosmetik popular  itu yang tidak menjaga sensitiviti sebagai individu yang sudah berkeluarga dan memiliki kerjaya profesional.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAK MAMPU, BERGANTUNG BANTUAN - ANAK P RAMLEE, SAZALI TERPAKSA IKAT PERUT

Disebabkan tidak mampu bekerja selepas terbabit dalam kemalangan pada 2012, anak kepada Allahyarham Tan Sri P Ramlee iaitu Sazali, 61, yang juga pemegang kad Orang Kelainan Upaya (OKU) kini hanya bergantung kepada bantuan bulanan RM650.

Dalam keadaan kesihatan diri dan isteri yang tidak menentu, Sazali berkata, dia terpaksa mengasingkan perbelanjaan perubatan, termasuk kos pengangkutan ke Hospital Universiti Kebangsaan Malaysia (HUKM) sebanyak RM90 setiap sebulan.

"Sejak menjalani pembedahan lutut pada 2012, disusuli pembedahan pinggul tiga tahun selepas itu, saya dinasihatkan tidak membuat kerja berat. Untuk bergerak juga susah sampai menggunakan tongkat.

"Ketika itu, isteri masih mencari rezeki dengan bekerja di kantin sekolah yang terletak kira-kira 20 minit berjalan kaki dari rumah. Selepas dia mengalami sakit tulang belakang sejak dua tahun lalu, kami tiada punca pendapatan lain.

"Lembaga Zakat dan Jabatan Kebajikan Masyarakat (JKM) ada memberikan bantuan bulanan. Itulah duit makan kami suami isteri. Kadangkala, terpaksa ikat perut untuk menyediakan kos rawatan susulan isteri di hospital," katanya.

Sazali berkata, dia juga perlu memperuntukkan RM90 bagi membayar tambang kereta sewa untuk memastikan tidak terlepas temu janji doktor.

"Saya tiada pilihan lain kerana tidak pandai memandu kereta atau menunggang motosikal. Dalam keadaan kesihatan sekarang, saya dan isteri terpaksa menggunakan khidmat orang lain untuk menghantar serta mengambil kami dari hospital," ujarnya.

Sazali yang sebelum ini bekerja sebagai pekerja am di Alam Flora terjatuh basikal dalam perjalanan pulang ke rumah apabila terlanggar lubang disebabkan hujan lebat pada penghujung 2011.

Dia bagaimanapun, bersyukur apabila ahli keluarga isterinya banyak membantu, selain membenarkan mereka mendiami rumah pusaka ibu mentua yang turut dihuni bersama keluarga abang iparnya sejak tiga dekad lalu.

Isterinya, Hamidah Hitam, 55, pula menjalani pembedahan bahagian tulang belakang, lima bulan lalu dan masih perlu menjalani fisioterapi berjadual dan rawatan susulan bagi mengelakkan masalah bertambah kronik.

"Kalau sihat, saya enggan menyusahkan sesiapa. Biarlah kami makan apa yang ada, tetapi keadaan kesihatan kami berdua tidak menentu. Sekarang, untuk membongkokkan badan pun susah, manakala isteri turut menderita sakit leher kesan daripada keadaan tulang belakang.

"Memang kami terpaksa pergi jauh memandangkan di kawasan tempat tinggal di Semenyih, tiada hospital kerajaan. Namun, kami tetap bersyukur kerana masih ada yang sudi bertanya khabar," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI HAMIL LAGI - FAD BOCEY HARAP DIKURNIAKAN KEMBAR PEREMPUAN

"Syukur Alhamdulillah, rezeki Allah untuk kami lagi.. adakah kembar girl kali ni???? Hmmmmmm.. Hahahahahahaha," tulis penyampai radio dan pelawak, Fad Bocey di laman Instagram mengenai kehamilan kedua isterinya, Syaheera atau nama sebenarnya Nur Syahirah A. Rahman.

Menerusi entri terbaru di laman sosial tersebut, Fad berkongsi gambar imbasan kandungan isterinya sambil berseloroh mahu menimang kembar perempuan.

Menerusi bahagian komen, ramai pengikut di IG Fad mengambil peluang untuk mengucapkan tahniah atas berita gembira tersebut. Selain itu, peminat juga turut sama-sama mendoakan agar pasangan ini dikurniakan kembar perempuan pula.

Klik untuk gambar besar

Sebelum ini, Fad dan isterinya menimang kembar lelaki, Favian Adrazin Hayyan dan Favian Adrazin Zayyan pada 11 Disember 2015.

Dalam perkembangan lain, Fad bersama kumpulan Bocey masih lagi bertanding dalam persaingan Maharaja Lawak Mega 2017 (MLM 2017).

Apapun tahniah kami ucapkan dan kalau doa yang dipanjat termakbul untuk Fad dan isteri menimang anak kembar buat kali kedua memang bertuah dan meriahlah keluarga nanti.

Foto: Fad Bocey IG & Syaheera Rahman IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KETIKA ISTERI BERPANTANG - FADZIL DEDAH DIGANGGU WANITA, TERIMA GAMBAR SEKSI

"Banyak kisah yang kita dengar berkenaan suami atau isteri yang curang menerusi mesej. Kalau anda semua tak nak terlibat dalam benda-benda macam ini, terus cegah dari awal. Jangan melayan orang mesej 'hai hai' kerana apabila jadi perbualan, ia akan membawa kepada perkara seterusnya.

"Saya nak tunjuk mesej dari seseorang. Gigih la juga sebab saya dah bagitahu saya suami orang. Jenis saya memang letak nombor telefon kat media sosial sebab saya ada perniagaan. Yang ini saya tahu siapa dia. Saya dah suruh dia mesej orang bujang lain tapi nak juga dengan saya.

"Menerusi Telegram, dia ada hantar mesej gambar, masa tu saya dengan staff. Bila saya buka, dia hantar gambar seksi terus saya tunjuk dekat staff nama Wawa. Jenis saya kalau ada orang mesej bukan-bukan, saya nak ada saksi. Kalau ada perkara berbangkit, kot dia WhatsApp isteri saya nanti.

"Dalam masa 60 saat gambar itu hilang, tak tau la dia padam kot. Ini dari Sg, ada enam mesej saya tak buka," kata pelakon dan penerbit Fadzil Zahari, 38, yang mendedahkan dia diganggu dengan seorang wanita bernama Ika sejak November tahun lalu sehingga berlanjutan ke hari ini.

Klik untuk gambar besar

Menurut suami kepada pelakon Yana Samsudin itu, wanita tersebut telah bertindak berani mati apabila menghantar sekeping foto yang seksi dimana ketika itu isterinya sedang berpantang anak kedua mereka. Malah wanita berkenaan tidak menghiraukan statusnya sebagai suami orang.

Fadzil atau nama penuhnya Fadzil Bahri Zahari, berkongsi paparan perbualan yang dihantar Ika tidak henti-henti. Tambah adik kepada Farid Kamil itu, dia tidak akan teragak untuk melakukan laporan polis sekiranya melampaui batas.

"Saya kalau melampau sangat memang akan buat laporan polis. Gangguan seksual kan? Boleh saman tak?" ujar Fadzil yang mendirikan rumah tangga dengan Yana pada 13 November 2015 dan dikurniakan dua orang cahaya mata iaitu Aisy Mateen dan Aura Aisy Sofea.

www.myartis.com / Sumber & foto: Astro Gempak, Rotikaya & Instagram Fadzil Zahari

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I ALMOST LOST HER" - BALQIS ALAMI MUNTAH DARAH & PENGSAN

Menerusi laman Instagram @rockingbalqis, ibu bapa kepada pelakon cilik, Puteri Balqis Azizi, 11, telah memaklumkan bahawa mereka hampir kehilangan selepas anaknya itu mengalami muntah darah yang kerap dan pengsan.

Namun begitu, selepas menerima rawatan serta minum teh dan mengunyah daun selasih, Pelakon Wanita Terbaik itu sudah beransur pulih.

Bagaimanapun, ibu bapanya itu tidak menyatakan penyakit yang dihadapi Balqis atau lebih lebih mesra dipanggil Aqish itu.

"Alhamdulillah sakit Aqish semakin kurang. Saya masih menunggu rawatan susulan. Terima kasih buat semua peminat yang tak henti-henti DM dan WhatsApp bertanyakan khabar Aqish," katanya.

Klik untuk gambar besar

Keluarga pelakon 'KL Special Force' itu turut menyarankan mereka yang mempunyai anak yang menghadapi masalah jantung dan kanser boleh mencuba daun parsli atau teh selasih.

"Sebelum ini, Aqish asyik muntah darah dan pengsan, malah hampir kehilangannya. Pelbagai makanan tambahan sudah dicuba, tetapi tidak membantu.

"Selepas Aqish minum teh dan mengunyah daun selasih setiap pagi serta malam, sakitnya beransur pulih. Doakan yang terbaik buat Aqish. Sayang anda semua dan terima kasih," tuturnya lagi.

Sementara itu, panggilan dan mesej kepada ibunya, Norashikin Mohd Aziz untuk mendapat maklumat lanjut mengenai kesihatan Balqis tidak berjawab, manakala bapanya, Azizi Aziz memaklumkan sedang bekerja di luar daerah.

Ruangan komen di Instagram pelakon yang mula menceburi bidang lakonan sejak usia dua tahun itu juga ditutup.

Terdahulu, anak kecil berbakat besar itu dikenali ramai kerana lakonan mantapnya yang meruntun perasaan hingga menerima pelbagai pengiktirafan di dalam dan luar negara.

Balqis pernah menewaskan ramai calon berpengalaman ketika bersaing pada Anugerah Televisyen Asia 2014 untuk merangkul trofi Pelakon Wanita Terbaik Asia 2014.

www.myartis.com / Sumber: Berita harian & Puteri Balqis Azizi IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RUTIN HARIAN BERUBAH 360 DARJAH..." - ELLA & SUAMI BAHAGIA BERSAMA ANAK ANGKAT

"Alhamdulillah kehidupan kini bertambah bahagia, saya dan suami sentiasa mencari masa untuk diluangkan bersama anak kami. Rutin harian pun berubah 360 darjah, saya kena tukar semula jadual harian. Kalau dulu shopping untuk diri sendiri, sekarang ni anak menjadi menjadi keutamaan.

"Shanome baru sahaja mencecah usia tiga tahun seorang yang cepat belajar, tapi yang penting perangainya sama seperti saya," kata ratu rock negara, Ella Aminuddin yang kini semakin bahagia dengan kehadiran anak angkat, Shanome Az Zahra, berusia tiga tahun.

Kehadiran Shanome menjadi lembaran kehidupan baharu buat Ella dan suami, Azhar Ghazali. Ella atau nama sebenarnya Nor Zila Aminuddin, 53, berkata kehidupan sehariannya juga berubah sejak mengambil kanak-kanak itu sebagai anak angkatnya sejak setahun lalu.

Klik untuk gambar besar

Bagaimanapun, penyanyi lagu 'Rama-Rama' ini tidak menyatakan maklumat lebih lanjut mengenai anak perempuannya itu. Dalam pada itu, Ella turut berkongsi pengalaman menguruskan anak kecil buat pertama kali sehingga ada yang membuatkan dirinya menangis.

"Tipulah kalau tak berhadapan dengan situasi sukar menguruskan anak kecil, dulu saya jadi risau nak uruskan terutama nak tukar lampinnya. Takut terkasar boleh menyebabkan terluka. Saya juga panik apabila dia mula menangis kerana tak tahu apa yang dia mahukan sampaikan saya sendiri pun turut menangis sekali," ujar Ella yang mendirikan rumah tangga dengan Azhar pada Julai 2012, namun belum dikurniakan cahaya mata.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU MUHASABAH DIRI - TASHA SHILLA ANGGAP UJIAN TARBIAH ALLAH

Sering dihimpit dengan kontroversi yang ditimbulkan dirinya sendiri sepanjang tahun ini sebenarnya membuatkan Tasha Shilla, 28, lebih berhati-hati dalam meneruskan perjalanan kariernya dan mahu bermuhasabah dengan apa yang telah terjadi.

"Saya kini lebih berhati-hati dan lebih mendalami setiap perjalanan hidup dan karier Tasha sendiri. Setiap hari Tasha belajar daripada kesilapan. Dugaan dan ujian yang hadir, kita sendiri tak duga. Tapi Tasha terima dengan reda, asalkan kita tak putus asa dan kena selalu fikir positif.

"Tipulah kalau Tasha kata tak pernah kecewa dengan apa yang berlaku sebelum ini, tapi sampai bila nak bersedih? Kita tak digalakkan untuk terus rasa kecewa”

"Setiap apa yang berlaku itu adalah tarbiah daripada Allah untuk buatkan kita lebih kuat hadapi perjalanan hidup. Sebab itulah Tasha lagi suka ambil positif dan selalu bersangka baik," ujar Tasha dipetik sebagai berkata.

Selain itu, dalam masa yang sama, Tasha juga menjelaskan bahawa dia tidak pernah meletakkan sebarang kriteria tentang lelaki asalkan lelaki bertuah tersebut sanggup mempertahankan masa depan mereka bersama.

"Tipulah tak ada kan, tapi kalau hati dah kata tak suka, nak buat macam mana lagi kan? Tasha tidak menutup sepenuhnya hati untuk mana-mana lelaki. Tapi seperti yang Tasha katakan tadi, kalau tak ada keserasian buat apa kita terima kan?

"Malah, Tasha tak pernah letakkan kriteria tentang lelaki, cukup sekadar dia boleh terima Tasha dan jujur serta sanggup mempertahankan masa depan kami bersama," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


12 GAMBAR - RAGAM ANAK NABILA LEPAS KEMALANGAN

Ramai yang sudah tahu bagaimana Nabila Huda dan anak perempuannya Keisha, terlibat dalam satu kemalangan di KM7.1 lebuhraya Karak. Mereka difahamkan dalam perjalanan pulang ke Kuala Lumpur dari Kuantan Ahad lalu.

Apa yang melucukan, ada yang mendakwa Keisha patah tangan, tercampak dari kenderaan pacuan empat roda dan pelbagai andaian tersendiri. Hakikatnya, Anak Nabila dan bekas suaminya Zaidy Zaizali ini disahkan tidak mengalami kecederaan dalaman tetapi hanya retak pada bahagian tangan kiri.

Malah Keisha kini sudah pulih dan sudah pulang ke rumahnya. Alhamdulillah.

Dah keluar hospital...


DIANA DANIELLE 'DISERANG' NETIZEN, PERTIKAI PKPB UMUM DI SAAT AKHIR

Semua sedia maklum mengenai pelaksanaan Perintah Kawalan Pergerakan Bersyarat (PKPB) di Selangor, Wilayah Persekutuan Kuala Lumpur dan Putrajaya yang diumumkan oleh kerajaan.

Namun begitu, pelakon Datin Diana Danielle telah meluahkan rasa tidak puas hati dan terkilan dengan berita tersebut. Menurutnya, beliau berasa tidak adil kerana perkara itu dimaklumkan di saat akhir.

PKPB akan bermula jam 12.01 tengah malam, mulai 14 Oktober hingga 27 Oktober. Kata Diana, dia berasa tidak adil kerana perkara tersebut diberitahu di saat akhir.

"Kenapa tak boleh bagitahu CMCO ni 2-3 hari sebelumnya? Kenapa sehari ja? Ini sama sekali tidak adil. Kelam kabut tak memasal kerana anda tidak dapat gauge untuk beberapa hari lagi! Bukankah itu jelas? Sudah jelas bagi kita dalam seminggu yang lalu apa yang akan ditimbulkannya," tulisnya.

Klik untuk gambar besar

Sementara itu, isteri kepada aktor Datuk Farid Kamil mempunyai  alasan kukuh untuk berasa panik kerana dia kini berada di luar Kuala Lumpur.

"Hahahahaa masa MCO kitaorang tinggal Kuala Lumpur ja sepanjang 3 hingga 4 bulan tu. Yang lari orang lain, yang kena org lain. Salah tembak ni.

"Dan saya tidak berada di Kuala Lumpur sejak 3 hari yang lalu, bahkan sebelum pengumuman CMCO. Oleh itu, saya mempunyai sebab untuk panik. Don't trash your assumptions to me lol," tulisnya lagi di laman Twitter kelmarin.

Tindakan Diana berkongsi di laman Instagram (IG)nya telah mengundang kecaman daripada pengikut yang tidak bersetuju dengan luahannya itu.

Untuk makluman, Diana yang kini sibuk dalam aktiviti seni merupakan isteri kepada pelakon dan pengarah Datuk Farid Kamil. Selepas mendirikan rumah tangga bersama, pasangan itu kini dikurniakan dua cahaya mata.

www.myartis.com / Sumber & foto: Astro Gempak & Instagram Diana Danielle

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DALAM KEADAAN SIHAT, CUKUP MAKAN - SATHIA BERGANTUNG WANG KWSP

Sudah sekian lama kita tidak mendengar khabar daripada Sathia. Pelakon dan pelawak popular berusia 57 tahun itu ketika ditanya mengenai perkembangan terkini itu mengakui dirinya berada dalam keadaan baik, sihat dan cukup makan, walaupun sudah tiga bulan tidak mempunyai sebarang pendapatan.

Sathia yang dihubungi turut memaklumkan sudah tiga bulan tidak bekerja dan hanya bergantung kepada wang simpanan yang dikeluarkan daripada akaun Kumpulan Wang Simpanan Pekerja (KWSP).

"Saya okay saja. Semuanya cukup kerana kehidupan saya pun ringkas saja. Rumah dan segala aset lain sudah habis dibayar, cuma kena bayar bil tertentu saja.

"Tidak mengapalah terpaksa duduk rumah sekarang. Saya cuma mahu patuh arahan kerajaan demi keselamatan diri dan keluarga. Jadi, lebih baik diam dan akur saja buat masa sekarang," katanya.

Sathia yang popular dengan watak Ravi dalam sitkom 'Pi Mai Pi Mai Tang Tu' itu bagaimanapun mengakui rindu kembali bekerja dan berharap dapat kembali menjana pendapatan dalam masa terdekat.

"Kalau ikutkan, banyak drama lakonan saya yang tergendala selepas Perintah Kawalan Pergerakan (PKP) 3.0 dilaksanakan. Jadi, ia terpaksa dibekukan seketika dan gaji pun tak dapatlah.

"Memang rindu nak kembali bekerja tapi melihat keadaan sekarang, kita semua tak pasti bila dapat keluar semula. Tidak mengapalah, asalkan ini semua untuk tujuan keselamatan semua," ujarnya.

Sathia juga bersyukur pada usia sekarang dia masih mampu bekerja dan berharap akan terus diberikan kesihatan yang baik demi teruskan kerjaya sebagai pelakon.

"Saya sebenarnya sedih apabila melihat ada rakan-rakan seperjuangan seusia saya berdepan masalah kesihatan dan meninggal dunia. Saya harap saya tetap akan kuat selagi masih boleh bekerja," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DIA BOLEH JALAN TAPI TAK SEKUAT DULU, KENA BONGKOKKAN BADAN" - RAJA SYAHIRAN TOLAK TEPI PERSIAPAN RAYA, FOKUS KESEMBUHAN UYAINA

"Sekarang ini Uyaina sedang berehat di rumah. Doktor pun dah sarankan untuk dia tidak bekerja dan melakukan kerja-kerja berat sepanjang dua minggu ini. Dia perlu betul-betul berehat. Dia masih lagi berasa sakit sampai sekarang. Semalam pun, pertama kali balik ke rumah, dia masih lagi tak boleh tidur. Kami tengah cuba untuk biasakan dengan keadaan ini.

"Dia juga hilang selera makan tapi nak tak nak, dia kena paksa makan juga untuk bayi dalam kandungan. Dia nak bangun pun susah. Dia boleh jalan tapi tak sekuat dulu. Jalan pun kena bongkokkan badan," demikian jelas suami kepada pelakon dan pengacara, Uyaina Arshad iaitu Raja Syahiran yang memaklumkan isterinya kini harus menjalani proses berehat yang secukupnya untuk memastikan tahap kesihatannya kembali pulih seperti sedia kala.

Menurut Syahiran yang juga merupakan seorang penyanyi dan pelakon, meskipun Uyaina sudah dibenarkan pulang ke rumah, namun rasa sakit yang dialaminya itu masih lagi belum berkurangan.

Klik untuk gambar besar

Dalam pada itu, penyanyi lagu 'Hingga Akhir Waktu' ini turut mengakui dirinya berasa amat sedih bila melihat keadaan isterinya yang terpaksa menanggung rasa sakit.

"Entahlah, saya sendiri tak tahu macam mana nak gambarkan perasaan saya sekarang. Saya harap sangat kalau sakit tu boleh pindah ke saya. Saya sedih sebab saya tak boleh nak buat apa-apa untuk bantu. Kalau dia mengadu rasa sakit, saya hanya boleh panggil jururawat. Jururawat pula hanya boleh tengok sahaja.

"Painkiller pula ada yang berkesan dan ada yang tidak. Bila dah balik ni pula, dia tak boleh ambil painkiller yang sembarangan. Ada painkiller yang hanya boleh digunakan ketika di hospital sahaja sebab ia dalam bentuk 'drip'. Dia rasa sakit tu sampai menangis. Sampai rayu mintak tolong dekat saya. Itu yang buatkan saya sedih," kongsinya lagi.

Pada masa sama, Syahiran memberitahu, dia kini sudah tidak memikirkan lagi mengenai persiapan menjelang hari raya kerana keutamaannya pada ketika ini adalah untuk memastikan keadaan isteri dan kandungannya sentiasa berada dalam keadaan yang baik.

"Kita tak minta sakit ni. Kalau nak kata sedih memang sedih. Tapi fokusnya sekarang adalah untuk pastikan Uyaina sihat. Betullah kata orang, kalau kita sakit ni, segala perkara lain memang kita tak fikir dan ambil peduli lagi dah. Soal kesihatan kita letakkan sebagai keutamaan," ujarnya lagi.

Selesa lalu, Uyaina yang bernikah dengan Syahiran pada tanggal 21 Disember 2021 itu memaklumkan dirinya telah selesai menjalani pembedahan appediks. Namun keesokkan harinya pula, pengacara program, Wanita Hari Ini itu disahkan pula mengalami keradangan di bahagian rahimnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"IT'S NOT EASY UNTUK ANAK TERUNA TERIMA SAYA..." - JASMIN HAMID TAK JANGKA KAHWIN PENGURUS SENDIRI

"Kami tak pernah bercinta, orang kata bercinta selepas kahwin saja. Lagi pun dia dah jaga saya selama lapan tahun sebagai PA (pembantu peribadi), dia tahu baik dan buruk saya. Dia kata daripada saya jaga akak ni sebagai artis, baik saya jaga secara halal. Dia panggil kakak tau... sebab kita awalnya macam adik dan kakak.

"It's not easy for me. Sebab sebelum ni saya tidur sendiri sekarang saya kena share everything. Dia tahu saya ni macam harimau, jadi dia je dapat jinakkan saya. Anak semua okay sebab mereka kenal Nazmir. Mereka kata kalau mak happy, mereka pun happy. Family saya pun terima.

"Sampai sekarang saya tak percaya ni, aku tengok muka dia, dia tengok muka aku... lepas tu tanya betul ke ni? It's not easy untuk anak teruna terima saya, yang tak tahu sama ada saya boleh berikan zuriat lagi atau tidak," demikianlah tutur pelakon versatil, Jasmin Hamid yang memberitahu selepas sehari bergelar isteri kepada pengurus sendiri, dia masih seperti bermimpi kerana tidak pernah menyimpan perasaan istimewa terhadap jejaka berkenaan.

Klik untuk gambar besar

Cerita Jasmin atau nama sebenarnya Jasmiah Abdul Hamid, 47, segala bermula selepas suaminya Nazmir Abd Rahim, 35, berkata mahu terus menjaganya lebih daripada seorang pengurus dan artis. Dalam pada itu, mengulas mengenai pernikahannya ini, Jasmin yang berasa gembira bergelar isteri itu meluahkan rasa syukur apabila anak-anak dapat menerima kehadiran orang baharu dalam hidup mereka sebagai bapa.

Pada Jumaat, Jasmin dan Nazmin selamat dinikahkan dalam majlis patuh prosedur operasi standard (SOP) di Jabatan Agama Islam Wilayah Persekutuan (Jawi). Nazmir dan Jasmin sah bergelar suami isteri kira-kira pukul 3.30 petang disaksikan 10 individu termasuk ibu bapa dan adik-beradik Nazmir serta anak Jasmin.

Dalam majlis pernikahan tersebut, Jasmin meminta sepersalinan kelengkapan ibadat, mas kahwin RM80 dan sejumlah wang hantaran yang dirahsiakan. Rata-rata netizen juga memuji tindakan pelakon tersebut yang tidak membebankan suami dengan meminta hantaran yang tinggi sebaliknya memudahkan segala urusan.

"RM80 tu saya ikut nilai di Wilayah Persekutuan dan minta sepersalinan alat solat sebab benda tu saya pakai. Kalau dia nak bagi cincin atau benda-benda lain, semua tu saya dah ada... saya tak pakai.

"Orang kata ukur baju di badan sendiri saya tahu kerja dia sebagai apa. Kalau dia nak ke level saya susah la untuk dia. Rezeki di tangan Allah, dia pun bukan datang daripada keluarga kaya. Malah kalau dia kaya sekalipun saya akan tetap minta itu juga," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERJANJI TAK AKAN BELI KEK SECRET RECIPE" - ABBY ABADI

Baru-baru ini, Abby Abadi telah membeli kek dari restoran Secret Recipe bagi menyambut hari lahir anak-anaknya iaitu Maria Danisha dan Marissa Dania.

Tetapi kek tersebut merupakan kali terakhir Abby membelinya kerana dia meragui status halalnya.

Menurut Abby, dia berjanji tidak akan membeli lagi makanan dari Secret Recipe kerana pemilik restoran tersebut bukan seorang muslim.

Klik gambar untuk size besar

Disebabkan keraguan tersebut, kami menyangka Abby akan membuang kek tersebut rupanya dia tetap menghidangkan kek itu untuk meraikan sambutan ulangtahun kelahiran anak-anaknya.

Pada pandangan kami, sekiranya Jabatan Kemajuan Islam Malaysia (JAKIM) telah memberikan sijil pengiktirafan halal kepada satu rangkaian restoran maka makanan yang dihidangkan ialah halal.

Seandainya terdapat kekhilafan dalam perkara ini yang menanggung ialah pegawai JAKIM selaku pemegang autoriti.

Mungkin selepas ini Abby patut belajar membuat kek supaya dia dapat memastikan kesemua bahan yang digunakan ialah halal. Tak susah pun buat kek, kan? Sejam saja dah siap.

Atau pesan saja kek yang dibuat di rumah oleh pembuat-pembuat kek yang bertebaran di Facebook dan Instagram dari awal. Sekiranya tidak cukup masa, majlis sambutan boleh dilambatkan sehari dua. Yang penting tiada syak dan was-was, ya tak?

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SAYA TIDAK MENGHIDAP KANSER USUS" - HAZAMI

Sekitar bulan Ogos lalu, tersebar berita yang mengatakan penyanyi, Norkamal Hazami Ahmad atau lebih dikenali sebagai Hazami, 40, menghidap kanser usus.

Hazami bagaimanapun menyangkal dakwaan yang mengatakan dirinya menghidap kanser tersebut.

Artis yang dikenali dengan lagu Sonata Musim Salju dan Mungkir Bahagia itu menjelaskan, pada awalnya doktor yang merawat beliau memang menemui dua titik yang disangka penyakit berbahaya itu. Bagaimanapun, hasil ujian biopsi menunjukkan beliau bebas daripada kanser.

Klik gambar untuk size besar

"Sejujurnya saya tidak tahu bagaimana hendak menggambarkan perasaan ketika itu kerana saya tidak pernah jatuh sakit sebelum ini.

"Saya menghidap diverticulum atau kantung darah pada usus yang kemudiannya pecah menyebabkan pendarahan yang banyak, tetapi bukan kanser," ujar Hazami dipetik sebagai berkata.

Hazami yang juga pencipta lagu dan penulis lirik bersyukur apabila beliau kini semakin pulih, malah berat badannya juga bertambah sebanyak enam kilogram (kg) daripada 50 kg sebelum ini.

"Saya berhasrat untuk menambah berat badan sehingga 60 kg dan kini, saya juga gigih bersenam di gimnasium.

"Doktor yang merawat saya juga tidak membekalkan sebarang ubat-ubatan, cuma saya dinasihatkan supaya mengamalkan pemakanan seimbang serta banyak makan buah-buahan," jelasnya ketika ditemui media pada sebuah acara di ibu kota.

Beliau yang akan melancarkan lagu baharu selepas hampir tiga tahun menyepi turut memberitahu, kesan daripada penyakit terbabit masih ada dan biarpun bertambah sihat, beliau masih berasa sedikit lemah.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


8 GAMBAR - RAGAM JIHAN & SUAMI KETIKA HONEYMOON DI KOREA

Kata orang, tak seronok berkahwin sekiranya tidak berbulan madu.

Begitu jugalah halnya dengan Jihan Muse dan suaminya, Ungku Hariz yang baru-baru ini berbulan madu di Korea Selatan.

Menerusi gambar yang dimuatnaik oleh Jihan menerusi laman Instagram barunya, mereka nampaknya bahagia sungguh.

Apa-apapun, jom kita lihat ragam pasangan comel ni!

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


ISU CEKIK RUPANYA 'GIMIK' UNTUK PROMOSI DRAMA - IQRAM DINZLY SENGAJA HIDANG 'CONTENT' UNTUK NETIZEN

Semua sedia maklum mengenai pertengkaran yang berlaku antara pelakon Mona Allen dan Iqram Dinzly dimana sebelum ini heboh diperkatakan. Mona meluahkan rasa marah apabila dicekik terlalu kuat oleh rakan gandingannya itu dalam melakonkan satu babak aksi. Mona menerusi Instagram berkata, Iqram tetap mengulangi perbuatannya itu walaupun sudah beberapa kali ditegur.

Dalam pada itu, Iqram tampil menzahirkan perasaan sedih selepas Mona menuduhnya 'psiko' dan meroyan seperti yang sering ditunjukkan di dunia nyata dan media sosial Instagram.

Dalam IG Story itu, Iqram dilihat menangis teresak-esak dan berasa tertekan mengenai perkara itu serta enggan memberikan komen lanjut kerana tidak mahu mengeruhkan lagi keadaan. Iqram juga reda dengan tuduhan yang dilemparkan oleh pelakon wanita itu dan telah memaafkannya.

Klik untuk gambar besar

Bagaimanapun, insiden berkenaan ternyata hanyalah sekadar kandungan media sosial bagi mempromosikan drama lakonan mereka iaitu 'Hati Yang Dikhianati'. Iqram yang kini mahu dikenali dengan nama Iqram Dinzlycious berkata, kejadian itu hanya gimik yang dirancang untuk dijadikan bualan netizen.

"Kami hanya berikan satu hidangan untuk mereka yang suka 'membawang'. Perkara sebegini dah menjadi trend. Orang tidak akan ambil tahu kalau asyik bercakap perkara yang baik. Nama pun media sosial, jadi kami buat hanya untuk suka-suka. Terpulang kepada netizen untuk menilai," katanya.

Sebelum ini tersebar video yang menunjukkan Iqram mencekik Mona ketika di set penggambaran hingga mendapat kritikan ramai peminat. Menurut Iqram, dia sudah lali dengan kecaman dan berharap kemunculannya dalam drama itu mendapat perhatian.

"Kami manfaatkan situasi dan kemunculan saya dalam drama ini untuk diperkatakan. Orang dah banyak berkata buruk tentang diri saya sebelum ini. Biarlah mereka mahu kata apa sekalipun," ujarnya.

Dalam masa sama, Iqram menjelaskan hubungan dia dengan Mona tidak ada sebarang masalah. Malah dia turut mendapatkan izin suami Mona iaitu pelakon Pekin Ibrahim sebelum memulakan penggambaran.

"Bukan hanya Mona, seluruh pasukan produksi bagaikan keluarga buat saya. Mereka memberikan aura positif sepanjang di set penggambaran. Mona seorang pelakon yang hebat dan kami sendiri sudah tahu perancangan untuk membuat sedikit kontroversi ini akan menerima kecaman. Sebenarnya hubungan kami baik sahaja. Sebelum berlakon saya ada berjumpa Pekin dan meminta izin untuk bergandingan dengan Mona. Dia kata jalan je," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBUT PASAL RAMBUT ORANG ASLI - SITI SARAH TERIMA KECAMAN, DIDAKWA MENGHINA

Gara-gara sepotong video yang mendakwa dirinya ada menyentuh mengenai rambut masyarakat Orang Asli yang kini sedang viral, penyanyi Siti Sarah Raisuddin telah menjadi mangsa kecaman di media sosial.

Video yang berdurasi kurang seminit itu menjadi tumpuan selepas ia ia dimuat naik oleh seorang individu menerusi satu posting di Twitter: "Thank you kak Siti Sarah sebab hina Orang Asli. Take care, may Allah bless you 🤓," tulisnya.

Menerusi video yang diperkatakan itu, Sarah awalnya dipuji kerana mahir berbisnes dan kemudiannya dilihat cuba mempromosikan produk rambut di sebuah salon yang dikunjunginya. Menurut Sarah, produk berkenaan bagus untuk mengurangkan bau busuk pada rambut.
Klik untuk gambar besar

Bagaimanapun, Sarah antara lain membayangkan andai buka tudung, seolah-olah seperti rambut Orang Asli: "Walaupun pakai tudung kena datang salon ni sebab kalau buka aib, rambutnya dah macam Orang Asli," katanya.

Lalu, ia sekali gus membuatkan sebahagian netizen tidak berpuas hati sebagaimana yang dikongsi pada ruangan komen entri tersebut. Ramai berpendapat Orang Asli sebenarnya mempunyai rambut yang cantik.

Namun begitu, ada juga yang memberikan pandangan bahawa kenyataan itu bukanlah dikatakan dalam suatu bentuk yang menghina dan isu tersebut tidak patut diperbesarkan.

www.myartis.com / Sumber: Media Hiburan & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA TETAP DAPAT HAK PENJAGAAN ANAK SEPENUHNYA" - EMMA AKMA

Semua sedia maklum bahawa Emma Akma, 47, telah sah bercerai talak satu dengan Omar Ramli, 48, selepas hanya tujuh bulan berkahwin.

Artikel terdahulu:

NIKAH 7 BULAN BERCERAI, EMMA AKMA HAMPIR BUNUH DIRI

Bagaimanapun, anak angkat Emma iaitu Dayang Izzati, 11, juga merupakan anak kandung kepada bekas suaminya masih lagi di bawah jagaan Emma.

Menurut Emma, dia masih tetap mendapat hak penjagaan anak sepenuhnya sebagaimana sebelum ini.

"Sejak Izzati berusia tiga bulan lagi saya sudah mempunyai hak penjagaan penuh terhadapnya. Selepas apa yang sudah berlaku, saya rasa mungkin lebih baik dia tidak berjumpa Izzati.

"Ini kerana anaknya itu sendiri pun sudah tidak mahu berjumpa dengannya dan turut berasa kesal dengan apa yang terjadi ini.

"Perkara ini Izzati sendiri sudah menyaksikan dengan mata kepalanya sendiri. Malah ketika saya sakit dia juga yang menjaga saya selain anak kandung saya," ujar Emma dipetik sebagai berkata.

Terdahulu Emma dan Omar mendirikan rumah tangga pada 9 Jun tahun lalu dan sah bercerai pada 14 Januari lalu selepas Emma membuat permohonan cerai fasakh di Mahkamah Rendah Syariah Daerah Gombak pada Ogos 2015.

Sumber: MH

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


ISU ANTARA SUFI & HAQIEM AKHIRNYA SELESAI

Berhubung isu single terbaharu, 'Selamat Tinggal Sayang' baru-baru ini, penyanyi remaja, Haqiem Rusli tampil membuat permohonan maaf kepada juara Akademi Fantasia 2015 (AF2015), Sufi Rashid.

Sufi menerusi InstaStory turut mendedahkan mesej perbualannya dengan Haqiem yang memohon maaf selain meminta penyanyi berasal dari Singapura itu berasa kasihan dengan apa yang sedang dihadapinya ketika ini.

"Maaf diterima. Aku pun minta maaf, bro. Aku harap kita semua belajar," balas Sufi kepada mesej dihantar Haqiem.

Sebelum ini, Sufi meluahkan rasa kesal terhadap Haqiem apabila menggunakan melodi ciptaannya untuk lagu 'Selamat Tinggal Sayang' tanpa kebenaran selain tidak memberi kredit kepadanya.

Menerusi perbualan sama, Sufi memberitahu Haqiem dia tidak pernah membencinya malah tahu dan mengambil berat tentang apa yang sedang dilaluinya ketika ini.

Klik untuk gambar besar

"Aku masih mesej kau, kan? Kalau aku benci kau ke apa, aku takkan balas mesej kau pun sebab aku tahu apa kau hadapi," tulisnya lagi.

Dalam posting berbeza, Sufi memberitahu luahannya sebelum ini bukan kerana benci atau bersifat peribadi sebaliknya ia hanya berkaitan kerja.

"Ia tidak pernah mengenai membenci atau apa-apa berkaitan peribadi. Its just business. Satu kesalahan dan kita minta maaf. Ringkas.

"Cuma sedikit mencabar kepada kami artis kerana kami dikelilingi oleh netizen. Terima kasih kepada yang ambil berat," katanya.

Sementara itu, Sufi turut meluahkan rasa kesal terhadap segelintir netizen yang lebih gemar mengecam walaupun sudah meminta mereka mendoakan yang baik.

"Bila minta doa yang baik-baik, taknak. Part kecam, nombor satu. Netizen oh netizen," ujarnya.

Bagaimanapun Sufi memohon maaf sekiranya ada perbuatannya menyinggung sesiapa namun menjelaskan apa dilakukan atas dasar pengajaran.

"Maaf jika perbuatan saya menyinggung sesiapa. Ini semua atas nama belajar. Peace and Love kepada semua," tuturnya.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ENGKU EMRAN TEMUI PENGGANTI ERRA FAZIRA?

Dalam kita berbicara mengenai kemungkinan Erra Fazira kembali kepangkuan Engku Emran, terkini Emran didakwa sudah mempunyai pengganti Erra. Semuanya disebabkan status terkini yang dimuat naik oleh Emran menerusi akaun Instagramnya yang menggambarkan dia sedang dilamun cinta.

"Ive never uploaded my own pix (except for Cikgu Merang's) coz i feel sooo uncomfortable doing so... but this one is an exception... Coz its done by an EXCEPTIONAL Lady...Exceptional. Very exceptional," ujar Emran yang membawa seribu maksud.

Malah dalam hal ini, ada juga komen di Instagramnya yang faham maksud Emran itu. Dakwa sumber, wanita tersebut memang cantik dan buat masa ini mereka hanya menanti pengumuman rasmi daripada Emran sendiri.

"Bismillah... Doa yg terbaik buat iamkumbre (Emran) and lil princess.... no matter what happen, life must go on," komen yang lain.

Iyalah... bak kata orang, hidup harus diteruskan. Tak gitu?

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


BERDAMAI DENGAN FORTEEN - IZZUE TETAP DENGAN PENDIRIAN

"Kata orang, terlajak perahu boleh diundur terlajak kata buruk padahnya. Kita semua ada ego masing-masing. Namun pertemuan yang berlaku hari ini (23 November 2018), memang ini yang saya mahukan.

"Saya masih tetap dengan pendirian namun tidak menolak kemungkinan untuk kembali bersama Forteen," ujar penyanyi Izzue Islam yang nekad dengan pendirian untuk mengundurkan diri daripada kumpulan tersebut.

Kemelut dalaman yang berlaku kepada kumpulan Forteen akhirnya menemui jalan damai apabila Izzue dipertemukan dengan tiga orang ahli lain iaitu One, Ariz dan Amer dalam satu majlis.

Tambah Izzue atau nama sebenarnya Muhammad Izzul Islam Mazlan, 28, lagi, dia perlu menjernihkan isu di antara mereka sebelum membuat sebarang keputusan.

"Ada beberapa isu yang memerlukan perbincangan antara kami. Saya tiada menyimpan dendam dan sayang dengan kumpulan Forteen.

Klik untuk gambar besar

"Saya berharap peminat mendoakan segala yang terbaik buat saya dan juga Forteen selepas ini. Siapa tahu apa yang akan berlaku pada masa akan datang," tutur Izzue.

Sementara itu, One atau nama lengkapnya Mohammad Ridzuan Sharifuddin tidak menahan sebak dan mengalirkan air mata ketika pertemuan berkenaan.

"Tujuh tahun bersama, banyak perkara yang telah kami lalui bersama. Saya tidak sangka pengakhirannya begini dan Izzue keluar daripada kumpulan ini.

"Saya hormat keputusan Izzue tapi saya juga mewakili kawan-kawan lain, dia akan sentiasa dialu-alukan untuk menyertai kumpulan ini kembali," jelas One dalam keadaan teresak-esak.

Menjelaskan lebih lanjut berhubung sama ada isu yang terjadi sekarang digunakan sebagai gimik untuk sebarang pelancaran lagu atau produk seni, Izzue mempunyai jawapannya sendiri.

"Kami sudah rakam lagu bersama sejak setahun lalu. Memandangkan sekarang saya tidak lagi bersama Forteen, saya okey andai Forteen merakamkan lagu itu tanpa vokal saya.

"Saya juga bersedia membayar sebarang kerugian berkenaan hal itu. Memang saya akui, semua ini berpunca daripada isu penarikan diri saya daripada Forteen. Jadi, saya akan tanggung kerugian," ujar pelantun lagu 'Sahabat' itu.

Minggu lalu, Izzue mengundurkan diri daripada kumpulan Forteen sebaik sahaja Gegar Vaganza musim ke-5 (GV5) melabuhkan tirai.

Izzue mendakwa kecewa dan berasa dipulaukan oleh ahli yang lain ketika dalam tiga hari sebelum konsert akhir berkenaan berlangsung.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHARNAAZ: "JADI LEMBIK ORANG PIJAK KEPALA KITA MACAM LAPIK KAKI"

Menerusi entri terbaru di laman Instagram (IG), pelakon Sharnaaz Ahmad telah berkongsi gambar terkininya dan mengakui dirinya semakin kuat dalam menghadapi pelbagai dugaan dalam hidupnya. Sharnaaz juga berharap agar orang ramai tidak mudah mengambil kesempatan terhadap orang lain.

"Makin steady mamat dalam gambaq ni.. bukan nak kata lah.. 👍🏼🤣 Alhamdulillah.. semuanya dari Allah SWT.. Im back much stronger and more powerful.. Kadang kadang jadi garang baru org takut, jadi lembik org pijak kepala kita macam lapik kaki "welcome" oo.. takpa aihhh Allah ada bersama org yg sabar..," tulisnya.

Menerusi ruangan komen, rata-rata berharap agar Sharnaaz terus kuat dalam menghadapi dugaan dan terhibur dengan kapsyen yang dikongsikan itu.

Klik untuk gambar besar

www.myartis.com / Sumber & foto: Astro Gempak & Instagram Sharnzaaz Ahmad

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"DULU SETAHUN SEKALI, SEKARANG SEBULAN SEKALI" - AERIL ZAFREL NEKAD ISTIQAMAH TUNAI ZAKAT

Pelakon Aeril Zafrel telah memuatnaik gambar dimana dia di pejabat zakat bagi menunaikan rukun Islam kelima dan berkata sebelum ini dia hanya membayar zakat setahun sekali, namun kini dia berniat untuk menunaikan zakat sebulan sekali untuk zakat perniagaannya.

Katanya, sudah menjadi tanggungjawab setiap individu berkenaan berbuat sedemikian apatah lagi dapat membantu golongan memerlukan. Aeril turut menyeru pihak yang mempunyai perniagaan dan berkemampuan dapat melakukan secara berterusan.

"Bertambah rezeki yang ALLAH kurniakan, bermakna makin besar tanggungjawab untuk membayar hak dan tanggung jawab diri dan perniagaan kita untuk saudara-saudara seiman. Alhamdulillah dulu setahun sekali, sekarang niat dan sudah amalkan sebulan sekali.

Klik untuk gambar besar

"Moga saya istiqomah. Doakan kami. Semoga pada yang berkemampuan dan berniaga, mari bersama-sama kita nekad terus-terusan melaksanakan zakat perniagaan dan peribadi kita," demikian tulis Aeril menerusi laman Instagram miliknya.

Perkongsian Aeril itu mendapat reaksi positif daripada netizen yang berharap tindakan pelakon itu dapat menjadi contoh dan inspirasi buat orang lain untuk melakukan perkara yang sama. Dalam pada itu, ramai yang mendoakan dengan zakat yang dibayar itu semoga Aeril sekeluarga akan dikurniakan rezeki yang berlipat kali ganda.

Tidak ketinggalan pelakon Norman Hakim turut meninggalkan komen dan memuji tindakan perkongsian pelakon 'Cari Aku Di Syurga' itu: "Alhamdulillah, teruskan dan sentiasa berkongsi. Ajak ramai-ramai lagi bayar zakat," katanya.

www.myartis.com / Sumber & foto: Rotikaya, Harian Metro & Instagram Aeril Zafrel

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MODEL IKLAN MANDI SAKAN...

Gambar model Iklan minuman kesihatan yang sedang bersosial ini sudah hampir setahun dirakam. Namun apa yang hendak disampaikan, kita selalu lupa asal usul hingga mengikut hawa nafsu yang mendorong kemaksiatan. Model atau artis bukan tiket untuk melakukan perkara sumbang yang dilaknat Allah. Bak kata Nabil: "Lu fikir la sendiri!"Klik untuk gambar besar..!(\__/)(='.'=)(")_(")www.myartis.com 2009


TAHNIAH - TEGAR SEPTIAN UMUM BAKAL JADI AYAH

"Alhamdulillah tahun ini diberi rezeki dan kepercayaan sama Allah. Di bulan Ramadan tahun ini Tegar ditemani isteri. Alhamdulillah... Allah memberi kepercayaan untuk Tegar menjadi seorang ayah," kata penyanyi remaja Indonesia, Tegar Septian yang mengumumkan dia bakal bergelar bapa tidak lama lagi, setelah hampir dua bulan mendirikan rumah tangga dengan Sarah Sheika.

Tegar berkata dia gembira apabila mengetahui mengenai kehamilan isteri itu dan berasakan Ramadan tahun ini cukup bermakna buat mereka sekeluarga. Penyanyi lagu 'Aku Yang Dulu Bukanlah Yang Sekarang' ini memaklumkan mengenai kehamilan isteri itu menerusi Instagram miliknya.

Bersama kapsyen tersebut dia turut berkongsi foto alat ujian kehamilan. Sementara itu, ruangan komen dipenuhi dengan ucapan tahniah daripada pengikut yang turut teruja dengan khabar gembira itu. Menjawab salah satu komen peminat, Tegar berkata dia mengimpikan untuk memiliki anak sulung lelaki: "Nak lelaki," jawab Tegar.

Klik untuk gambar besar

Untuk makluman, Tegar yang baru berusia 19 tahun mendirikan rumah tangga dengan Sarah Sheilka di sebuah lokasi di Jakarta, Indonesia pada 20 Mac lalu. Tegar mula mencipta nama pada usia 11 tahun bermula daripada menjadi penyanyi jalanan.

Remaja itu kemudian berjaya mengubah nasib keluarganya yang hidup dalam keadaan kurang berkemampuan. Namun, kehidupannya kembali miskin selepas dilaporkan menjadi mangsa penipuan pihak tertentu.

www.myartis.com / Sumber & foto: mStar, Instagram Tegar Septian & Sarah Sheilka

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUBUNGAN DIANA DANIELLE & IBU SUDAH PULIH?

Masihkah anda ingat dengan gosip dan dakwaan mengenai Diana Danielle yang menikahi suaminya Farid Kamil? Antara dakwaan tersebut hingga menimbulkan konflik ialah hubungan dengan Mamanya jadi renggang.

Namun melalui sebuah foto yang dikongsikan oleh ibu Diana sendiri iaitu Norsiah Ramli yang memuatnaiknya melalui laman sosial, hubungan mereka kini dilihat baik-baik sahaja dan dia juga nampak manis bertudung di sebuah majlis agama.

"Kakak with Mz Nina at mummy's home. Tahlil for Arwah Jeremy last night (Doa to arwah.... Al-Fatihah)," demikian nota yanag tertera bersama gambar tersebut.

Persoalannya, mungkinkah mereka telah berbaik semula? Atau salah seorang dari anak beranak ini mungkin sudah membuka pintu kemaafan masing-masing. Ataupun, konflik tersebut sebenarnya tidak wujud dan ianya sengaja dibesar-besarkan media?

Apa-apapun... syukur Alhamdulillah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


ISU VIDEO CIUM: "FARA TAK SENGAJA, JANGAN SALAHKAN DIA" - JANNA NICK

Selepas kontroversi adegan bercium dengan aktor Fattah Amin menjadi kontroversi apabila dimuatnaik di laman sosial oleh pelakon Fara Mendoza, aktres Janna Nick, 22, tidak menyalahkan rakan baiknya itu.

Dalam masa sama, Janna turut menolak dakwaan Fara mempunyai niat jahat atau cuba mencipta kontroversi bagi meraih publisiti.

"Saya tak salahkan Farah kerana dia tidak sengaja pun, kami semua tahu dia muat naik video itu di laman sosial.

"Tapi tiada seorang pun tegur atau minta dia padam kerana dia tidak tahu boleh jadi kontroversi seperti itu. Dia sudah minta maaf dengan saya dan rasa bersalah dengan tindakan itu," ujarnya.

Janna diminta mengulas adegan aksi bercium dengan Fattah dalam drama adaptasi Korea, 'Coffee Prince' yang tersebar di media sosial dua minggu lalu mengundang perbalahan dalam kalangan peminat.

Klik untuk gambar besar

Sementara itu, ditanya tentang hubungannya dengan pelakon berkenaan, Janna berkata, dia masih berkawan baik dengan wanita tersebut.

Katanya, Farah seorang kawan yang baik dan mempunyai sisi lain yang orang ramai tidak tahu.

"Jangan nilai orang daripada luaran, begitulah kita tidak boleh melihat dia daripada luaran sahaja. Sebenarnya kita tidak tahu dia bagaimana.

"Pada saya ada sifat dia yang baik yang mana orang rapat sahaja yang tahu. Saya pula bukan jenis yang suka memilih kawan," katanya.

Sementara itu, mengulas kontroversi tersebut, Janna berkata, ia bukanlah perkara yang besar dan memalukan.

Katanya, adegan tersebut tidak bersentuhan dan ia juga dibuat bukan untuk menimbulkan rasa cinta atau romantik.

"Banyak lagi adegan di drama lain yang lebih terus seperti babak peluk-peluk yang memang tahu bersentuhan. Adegan ini tidak bersentuhan dan jarak kami 10 sentimeter.

"Sebagai pelakon saya sendiri sudah matang menentukan apa yang patut atau tidak. Kalau saya rasa ia betul-betul salah saya sendiri akan menolak untuk lakukannya," tuturnya.

'Coffee Prince' arahan Michael Ang dijangka ditayangkan di Astro Ria pada November. Ia turut menampilkan barisan pelakon seperti Diana Danielle, Fahrin Ahmad, Sharifah Sakinah dan Sharifah Shahira.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


BUKA SEKOLAH - ANGKASAWAN NEGARA BIMBANG, ANAK-ANAK IMUNITI RENDAH

"Menteri kata sekolah akan dibuka bulan Oktober ni. Kes masih 20,000 setiap hari. Tak nampak berkurangan dalam masa terdekat.

"Hanya guru yang telah di vaksin boleh bersemuka dengan pelajar. Namun itu tak bermakna sebab sesiapa saja boleh dijangkiti walaupun telah divaksin. Patutkah ibu bapa risau?"

Demikian kata Angkasawan negara, Datuk Dr Sheikh Muszaphar Shukor Sheikh Mustapha, berikutan Menteri Kanan Pendidikan, Datuk Radzi Jidin mengesahkan sesi persekolahan secara bersemuka akan dilaksanakan pada 3 Oktober ini.

Meskipun sesi berkenaan tidak akan melibatkan negeri-negeri yang masih berada di dalam Fasa 1 Pelan Pemulihan Negara (PPN), namun Dr Sheikh Muszaphar tetap meluahkan rasa risau akan keselamatan para pelajar yang tercenderung terdedah dengan virus Covid-19.

Justeru, beliau mencadangkan agar pembukaan sekolah ditangguh kepada tahun hadapan selain Kementerian Pendidikan Malaysia (KPM) menambahbaik kaedah Pengajaran dan Pembelajaran di Rumah (PdPR).

"Hujung tahun tinggal beberapa bulan sahaja lagi.. Lebih baik buka sekolah tahun 2022. Dengan harapan kes menurun. Perbaiki kaedah PDPR.

"Anak-anak imuniti rendah. Jangkitan Covid merebak begitu mudah. Lebih lebih lagi pelajar sekolah, walaupun mengikut SOP. Planning yang cukup pasrah.

"Adakah anda akan menghantar anak-anak anda ke Sekolah Oktober ini? Kongsikan pendapat anda kepada saya," pintanya seolah mahukan pendapat ramai mengenai hal ini.

Agak-agak... apa nasihat anda?

____________

Sumber: Instagram drsheikhmuszaphar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - IBU JOEY BPR DIJEMPUT ILAHI

Takziah kami ucapkan kepada penyanyi rock, Joey BPR atas pemergian ibunya yang meninggal dunia di Hospital Tuanku Jaafar, Seremban, Negeri Sembilan dipercayai akibat kegagalan buah pinggang dan masalah jantung, hari ini.

Joey atau nama sebenarnya Johari Mat Rozekhi, 57,  mengumumkan berita sedih itu menerusi satu hantaran di Facebook. Hantaran yang dimuat naik itu mendapat reaksi pantas rakan-rakan artis dan peminat yang melahirkan simpati dan bersedekah surah al-Fatihah buat Allahyarham ibunya.

Pada 6 Mac tahun lalu, Joey yang juga penyanyi kumpulan BPR memaklumkan ibunya terjatuh di rumah mengakibatkan tulangnya patah dan ditempatkan dalam zon merah Hospital Tuanku Jaafar.

Baru-baru ini, Joey turut memaklumkan dia menolak pelawaan untuk muncul dalam program televisyen kerana mahu fokus pada ibunya yang terlantar sakit.

"Aku hanya mampu menangis, menangis, menangis. Baru balik hospital. Tunggu kat depan doktor keluar. Dia beritahu mak cuma boleh buka mata saja bila dipanggil. Dia pakai tiub untuk makanan dan bantuan oksigen.

"Dia dimasukkan antibiotik. Sebenarnya mak kena 'minor stroke' menyebabkan buah pinggang gagal berfungsi dan jantung ada masalah. Sebab tu dia sesak nafas," tulisnya di Facebook.

Sementara itu, Joey ketika cuba dihubungi bagi mendapatkan maklumat lanjut bagaimanapun tidak berjaya kerana difahamkan dia sibuk mengendalikan urusan jenazah ibunya.

www.myartis.com / Sumber & foto: Harian Metro & Instagram Joey BPR

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


46 GAMBAR - SELAMAT NIKAH, JIHAN MUSE KINI ISTERI UNGKU HARIZ

Alhamdulillah! Dengan sekali lafaz... pengacara dan pelawak popular, Jihan Muse atau nama sebenarnya Nuur Jihan Musa, 33, kini sah bergelar isteri kepada pilihan hatinya Ungku Hariz Faizal Ungku Mohamed Fadli, 31 tepat jam 3.20 petang tadi.

Majlis pernikahan yang berlangsung di Laman Kayangan, Shah Alam itu dihadiri kira-kira 300 jemputan yang terdiri daripada keluarga dan kenalan rapat pengantin.

Pasangan ini dinikahkan sendiri oleh bapa pengantin perempuan, Musa Abdul Aziz, dengan disaksikan Pendaftar Kanan Perkahwinan, Cerai dan Rujuk Pejabat Agama Islam Daerah Petaling, Muhamad Sujak Muhamad Dasuki; bapa pengantin lelaki; adik-beradik dan keluarga terdekat.

Dalam majlis tersebut, Ungku Hariz menyerahkan mas kahwin sebanyak RM300 beserta lima dulang hantaran berbalas jumlah sama daripada pihak perempuan. Bagaimanapun, pasangan pengantin memilih untuk merahsiakan jumlah wang hantaran.

Jihan dan Ungku hariz kelihatan segak dan anggun dengan menggayakan busana rekaan Rizman Ruzaini dan solekan oleh Saidatul Nisa serta Bosco Ryzal.

Sementara itu, pasangan selebriti ini memilih tema tradisional klasik bagi majlis persandingan mereka yang akan diadakan pada 27 Mac ini di Shah Alam. Pada majlis itu, mereka akan menggayakan rekaan Man Kajang.

Tahniah kami ucapkan dan semoga ikatan perkahwinan ini berkekalan ke akhir hayat.

Sumber: BH
Foto: project2pi

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DIET MELAMPAU BUKAN PUNCA SITI SARAH SESAK NAFAS, MASUK HOSPITAL

Suami Siti Sarah Raisuddin iaitu pelawak Shuib menafikan isterinya dimasukkan ke hospital akibat amalan diet melampau seperti yang didakwa oleh segelintir pihak.

"Bukan kerana diet. Siti Sarah pernah juga kena gastrik dan sesak nafas, tetapi hari ini paling teruk setakat ini. Sebab itu saya takut sangat," ujar Shuib dipetik sebagai berkata.

Menurut Shuib, keadaan kesihatan Siti Sarah sangat lemah menyebabkan dia sangat cemas.

"Nasib baik rumah dekat, kalau tidak doktor cakap perkara lebih buruk akan berlaku. Ini adalah situasi paling teruk saya hadapi sepanjang tujuh tahun kami berkahwin.

"Saya takut sangat sebenarnya. Pukul 6 pagi tadi (semalam) tekanan darahnya turun mendadak tetapi tidak lama kemudian kembali normal, Alhamdulillah," tambahnya kepada media ketika dihubungi.

Untuk info, sekitar pukul 1 pagi semalam, Siti Sarah, 34, mengadu perutnya sakit akibat gastrik kerana penyanyi itu tidak menjamah sebarang makanan sejak petang semalam.

Bagaimanapun, pada pukul 5 petang, penyanyi yang juga ibu kepada tiga cahaya mata itu dibenarkan pulang ke rumah selepas doktor yang merawatnya memberitahu keadaannya sudah stabil.

Sumber: UM - Photo: Shuib Insta
         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"SERONOK DAPAT PAHALA FREE BERGANDA-GANDA..." - SITI NURHALIZA DIDAKWA 'ANGKUH'

"Alhamdulillah, saya patut tengah seronok ni, kumpul pahala banyak-banyak sepuluh malam terakhir ni.. Kata Ustaz bila berhadapan dengan dugaan.. Betuilah ustaz, dapat pahala free berganda-ganda pulak tu.. Alhamdulillah...," demikian tulis penyanyi tersohor Datuk Seri Siti Nurhaliza di Insta Story miliknya yang kekal tenang meskipun dikecam.

Siti meluahkan rasa syukur apabila menerima kecaman teruk daripada netizen yang disifatkan sebagai pahala percuma di bulan Ramadan ini dek isu majlis tahnik anak keduanya yang didakwa melanggar prosedur operasi standard (SOP).

Namun, nama penyanyi nombor satu negara itu menjadi bualan di laman Twitter apabila didakwa memuat naik status berbaur angkuh. Susulan perkongsiannya itu, rata-rata netizen meluahkan rasa tidak puas hati dengan kenyataan Siti itu seolah tidak sensitif dengan keadaan sekeliling apatah lagi beliau sepatutnya menjadi contoh kepada orang ramai.

Klik untuk gambar besar

Bagaimanapun, ada juga mempertahankan penyanyi itu yang berpendapat beliau memuat naik kenyataan berkenaan kerana kecil hati dengan mulut netizen yang agak melampau.

Sebelum ini, rata-rata netizen mempersoalkan kehadiran individu-individu ternama ke majlis tahnik yang diadakan oleh Siti. Malah, ada yang meluahkan rasa tidak puas hati apabila tetamu didakwa dibenar merentas negeri untuk hadir ke majlis tersebut.

www.myartis.com / Foto: Instagram Siti Nurhaliza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUL HUZAIMY BERSAMA KELUARGA

Klik untuk gambar besar..!!(\__/)(='.'=)(")_(")myartis 2009


YOUTUBE SANA SINI - YUNA & ALLY ISKANDAR

Dengarkan lagu terbaru Yuna berjudul 'Live Your Life' yang dirakamkan khas untuk pasaran Amerika Syarikat. Apa yang menarik ialah penglibatan Pharrell Williams dari The Neptunes dalam projek kolaborasi ini.

------------------

Video perkahwinan Ally daripada Gua TV

Video menarik majlis perkahwinan Ally Iskandar dan Farah Lee yang berlangsung di Kampung Atas Tol, Kuala Terengganu. Video ini dirakam oleh Aisyahlim88.


SOLD OUT LAGI - TUDUNG BARU DILANCAR FAZURA HABIS DALAM MASA 45 MINIT SAHAJA..!

"Sold in 45 mins.. MasyaAllah Tabarakallah.. Thank youuuu my darlings!" demikian tulis Pelakon Nur Fazura, 38, apabila tudung keluarannya menjadi fenomena sejak kebelakangan ini.

Ia susulan harganya yang berpatutan dan semua golongan mampu membelinya. Malah tudung sebelum ini juga habis terjual dalam tempoh dalam dua jam dan didakwa bernilai kira-kira RM2.16 juta.

Semalam (Jumaat 5 November 2021), Fazura sekali lagi telah melancarkan satu lagi koleksi dibawah jenamanya dan menjualnya melalui IG live. Seterusnya dalam hanya 45 minit, dia memaklumkan yang koleksi tersebut  telah habis diborong para peminatnya.

Klik untuk gambar besar

Sehubungan itu, ada peminat yang mendakwa gagal membeli koleksi tudung Fazura yang terkini itu termasuk tudung sebelumnya.

"Baru je nak beli, semuanya dah licin," komen mereka melalui media sosial.

Tahniah diucapkan... moga selepas ini rezeki Fazura akan bertambah memandangkan produknya yang berkualiti dan mampu milik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FATIN AFEFFA: "MENARI MALU, TAK BAGI NAFKAH ANAK TAK PULAK"

Semua mengetahui mengenai tarian #KekeChallenge yang sudah mula trending di Malaysia dan tidak dapat dinafikan bahawa baru-baru ini ramai golongan selebriti menyahut cabaran.

Namun bagi pelakon Adam Shahz, 'Keke Challenge' yang popular menerusi lagu 'In My Feelings' nyanyian rapper terkenal antarabangsa, Drake itu tidak sepatutnya dilakukan oleh selebriti tanah air.

Kenyataan Adam itu seakan menimbulkan rasa kurang senang sesetengah pihak termasuklah bekas isterinya, aktres Fatin Afeefa.

Menerusi memuatnaik kenyataan (tanpa ditujukan kepada siapa), Fatin dilihat seakan menemplak Adam apabila kata-kata itu berkaitan dengan nafkah anak.

"Amboii orang berkeke dance cakap memalukan agama dan bangsa. Kau tak bagi nafkah anak dah setahun tak malu pulakkkkk hahahahaha dasar hipokrit," tulisnya di laman Twitter.

Klik untuk gambar besar

Tidak mahu berdiam diri sahaja, Adam menjelaskan yang dia sudah memenuhi keperluan nafkah anaknya dan apa yang dikongsikannya di laman sosial tersebut tidaklah ditujukan kepada sesiapa.

Dalam kenyataan itu, Adam turut menjelaskan bahawa tegurannya itu adalah untuk umum dan juga peringatan ke atas dirinya sendiri.

Dalam pada itu, Adam juga merasa hairan kenapa ada pihak ingin terasa  sedangkan teguran yang dibuat berkenaan 'Keke Challenge' adalah secara umum.

Bagi warga laman sosial, perkara sebegini sedikit sebanyak menarik perhatian mereka dalam mengetahui perkara sebenar yang terjadi.

www.myartis.com / Sumber: Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


PADAM TEGURAN DR. SHEIKH MUSZAPHAR - NETIZEN SELAR HAIRUL AZREEN

Baru-baru ini menerusi laman Instagram, pelakon Hairul Azreen telah memuatnaik video dimana dia memegang kaki anak keduanya, Alisa Aisyah dan membiarkannya berdiri sendiri. Meskipun ramai yang memuji daya kekuatan kaki Alisa, namun ada yang ngeri melihat aksi tersebut kerana bimbang bayi tersebut terjatuh.

Video tersebut turut mendapat perhatian angkasawan negara, Dr. Sheikh Muszaphar yang menegur aksi tersebut tidak sesuai dilakukan kepada bayi kerana otot dan tulang bayi yang masih tidak mampu menahan aksi sedemikian dan mungkin akan memberi akibat buruk nanti.

Jelasnya lagi, bayi hanya akan bersedia untuk berdiri sendiri apabila otot dan tulangnya sudah cukup kuat. Dalam pada itu, Dr. Sheikh Muszaphar turut menasihatkan kepada orang ramai tidak melakukan aksi tersebut pada anak mereka.

Klik untuk gambar besar

Bagaimanapun, apa yang lebih menjadi perhatian apabila komen oleh Dr. Sheikh Muszaphar itu telah dipadam diruangan entri tersebut. Susulan itu, ramai yang mengecam tindakan Hairul serta menyifatkan pelakon itu tidak boleh menerima teguran.

Kebanyakan netizen bengang dan terus menyelar tindakan suami kepada pelakon Hanis Zalikha itu yang tidak boleh menerima komen baik daripada Dr. Sheikh Muszaphar yang seharusnya dibiarkan supaya dapat menjadi pengajaran kepada orang lain.

Seorang individu lain telah menyoal kembali kepada angkasawan tersebut mengenai tegurannya itu dan berjaya mendapat jawapan penuhnya. Jika diingat kembali, sebelum ini Hairul juga pernah melakukan aksi sama ketika anak sulungnya, Yusuf Iskandar masih kecil beberapa tahun lalu. Tiada salahnya jika mengambil nasihat atau teguran daripada mereka yang pakar atau berpengalaman jika perkara itu untuk mendatangkan kebaikan.

www.myartis.com / Sumber & foto: Rotikaya, Beautifulnara & Instagram Hairul Azreen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LINDA RAFAR SAMAN 100 'NETIZEN' BERHUBUNG IMEJ & REPUTASI TERCALAR

Isu mengenai penyanyi Linda Rafar yang didakwa menfitnah sekumpulan jururawat di sebuah hospital sebelum ini telah menjadi tular. Perkara itu mendapat perhatian ramai termasuklah Kesatuan kerja untuk para jururawat, Delegasi Jururawat yang ingin mengemukakan tuntutan saman terhadap penyanyi itu.

Terbaru, dalam satu sidang media yang diadakan di Shah pagi, semalam, Linda memberitahu akan menfailkan saman terhadap lebih 100 netizen yang melemparkan kecaman keterlaluan sehingga memburukkan imej dan reputasinya serta nama keluarganya turut tercalar berhubung isu fitnah jururawat itu.

Dalam pada itu, anggota kumpulan Elite itu turut menuntut mereka untuk membuat permohonan maaf secara terbuka menerusi platform media sosial.

"Kami sudah mengenal pasti individu terbabit berdasarkan komen keterlaluan mereka. Buat masa sekarang, kami masih dalam proses mengumpul butiran lanjut mereka. Selepas itu, baru notis akan dihantar.

"Saya nak mereka buat permohonan maaf secara terbuka dalam tempoh tujuh hingga 14 hari selepas notis diterima. Jika tidak berjawab, tindakan saman bakal diambil.

Klik untuk gambar besar

"Apa yang dibuat ini adalah untuk memberi pengajaran kepada semua pengguna laman sosial supaya tidak sewenang-wenangnya menulis komen yang berbaur fitnah dan mengaibkan. Jangan sesuka hati nak buli orang lain di laman sosial," katanya.

Linda memberitahu, dia tidak pernah terlintas untuk sampai ke tahap ini dan mahu ianya diselesaikan secara baik. Namun kecaman yang dilemparkan semakin teruk dan berlarutan meskipun ibunya sudah meninggal dunia.

Kata pemilik nama sebenar Azlinda Rafar, 41, lagi, apa yang dilakukan olehnya itu adalah untuk mempertahankan hak ibunya dan bukan untuk kepentingan diri sendiri.

Linda yang ditemui pada sesi sidang media itu berkata tindakannya itu mendapat sokongan daripada suami, adik beradik dan keluarga.

"Sebelum mak meninggal, kalau boleh mereka nak saya selesaikan cara baik dengan mengalah dan minta maaf. Ketika itu pun, saya tak terlintas nak sampai tahap ini.

"Tetapi, selepas mak meninggal 11 Januari lalu, perkara ini tak berhenti sebaliknya semakin teruk. Mereka kata sampai bila nak pijak keluarga kami. Atas nasihat peguam dan selepas mengambil kira banyak perkara, saya teruskan notis tuntutan ini.

"Saya tak pernah berasa menyesal dengan apa dibuat. Saya hanya mempertahankan hak ibu. Lagi pula, ini bukan untuk kepentingan saya seorang tetapi orang lain juga yang pernah mengalami nasib sama," ujarnya.

Linda menjadi artis pertama yang mengambil tindakan undang-undang terhadap pengguna laman sosial. Dalam masa sama, kes membabitkan saman jururawat terhadap dirinya sedang berjalan di Mahkamah Shah Alam.

Belum pernah terjadi dalam industri hiburan tanah air dimana artis menfailkan saman terhadap netizen. Apa pun semoga ianya dapat dijadikan pengajaran buat netizen diluar sana.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA NETIZEN BUAT 'CSI' PADA GAMBAR PANAS PELAKON

Meskipun pelakon wanita yang dikaitkan dengan gambar panas baru-baru ini menafikan yang gambar tersebut adalah dirinya, namun entah kenapa ramai yang masih tidak mempercayai pengakuannya itu.

Lebih gempak, terdapat netizen yang telah membuat CSI sendiri terhadap gambar tersebut yang didakwa membuahkan hasil memeranjatkan.

Dakwa netizen, mereka telah dapat 'matchkan' beberapa gambar yang memadankan topi yang dipakai pelakon lelaki dan juga tahi lalat di bahagian tepi dada pelakon wanita.

Ia sekaligus menimbulkan persoalan benarkah gambar itu super impose (teknik bertindih) jika terdapat beberapa ciri persamaan dengan empunya diri.

Malah sehingga kini, kedua-dua pelakon itu masih belum membuat laporan polis meskipun sebelum ini salah seorangnya sudah mengeluarkan kenyataan di laman sosial akan membuat laporan polis sebaik pulang ke Malaysia.

Persoalannya, bagaimanakah kesudahan drama terhangat 2016 ini? Sama-samalah kita nantikan episod akhirnya. Heh.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KENA TEGUR LAGI ISU PAKAIAN TERLALU KETAT - HAWA RIZWANA MOHON MAAF

"Tak manis untuk perempuan berhijab mengenakan pakaian seperti ini." - "Kita minat kat akak, tapi kenapa pakai seluar begitu. Semoga kita sama-sama istiqamah.

"Jangan tenggelam dengan arus populariti dan glamour. Kalau nak imej muslimah jagalah daripada semua aspek bukan sekadar bertudung," itulah antara komen-komen pengguna laman sosial yang tampil menegur penampilan terkini pengacara Hawa Rizwana ketika menghadiri sebuah acara.

Sebelum ini, pengacara yang berusia 27 tahun itu pernah dikecam kerana mengenakan pakaian sukan terlalu ketat ketika melakukan aktiviti berbasikal.

Terkini, penampilan Hawa yang mengenakan seluar hitam kulit ketat dan dipadankan dengan baju-T gelap serta jaket itu telah mengundang reaksi kurang senang dalam kalangan netizen.

Klik untuk gambar besar

Kata mereka, Hawa tidak sesuai mengenakan pakaian terlalu ketat, apatah lagi dia terkenal dengan imej berhijab selain berperwatakan lemah-lembut.

Dalam pada itu, Hawa yang menyedari segala kecaman serta komen negatif yang dilemparkan itu tampil memohon maaf dan menerima segala teguran dengan hati terbuka.

"Saya mohon maaf dan akan lebih berhati-hati dalam soal pemilihan pakaian selepas ini. Saya tiada niat nak buat orang marah atau sakitkan hati mana-mana pihak. Saya menerima setiap komen yang diberikan dengan positif.

"Foto yang dikongsikan itu adalah ketika saya mengendalikan sebuah acara yang bertemakan rock. Jadi saya mengupah penata gaya untuk sediakan busana yang bersesuaian dengan tema acara itu.

"Saya akui suka berkarya apabila berfesyen, terutama ketika menghadiri sesebuah acara. Tapi kalau ada waktu terluang saya lebih selesa dengan penampilan yang kasual dan santai," tuturnya.

Menurut Hawa, dia mengakui setiap foto yang dimuat naik di media sosial akan melalui proses 'saringan' dengan orang di sekelilingnya.

"Sebelum saya kongsikan gambar atau video di media sosial, saya selalu minta pandangan daripada rakan terdekat dan ahli keluarga. Jika perkongsian itu tidak bersesuaian dengan saya, selalunya saya akan padam.

"Bagi saya, komen daripada ahli keluarga dan rakan-rakan sangat penting. Jadi dalam situasi ini saya sedar mungkin fesyen yang digayakan kurang senang di mata sesetengah pihak. Saya sekali lagi mohon maaf," ujarnya.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


EZAD LAZIM KECEWA INDIVIDU SEBAR BERITA PALSU KATA DIRINYA MENINGGAL DUNIA

Baru-baru ini, tersebar berita palsu yang mengatakan penyanyi Ezad Lazim telah meninggal dunia.

Berhubung perkara itu, Ezad meluahkan rasa kecewa dengan sikap segelintir individu yang menyebarkan berita palsu tersebut.

Jelas Ezad, dia mendapat tahu mengenai perkara itu apabila dimaklumkan rakan-rakannya, semalam.

"Saya dapat tahu mengenai perkara ini sejak semalam apabila beberapa kenalan mula berkongsi berita ini dan ingin mendapatkan pengesahan.

"Bila keluar benda begini, makcik-makcik di kampung yang risau, tentunya akan menghubungi dan bertanya kepada isteri saya.

"Bila lihat tajuk artikel itu, ia mengenai saya yang meninggal dunia. Tapi, bila dibaca artikel penuh, ia mengenai kematian adik saya. Tapi, adik saya dah meninggal dunia setahun yang lalu.

"Ini bukan kali pertama sebab sebelum ini pun dah beberapa kali nama saya dipetik dan dikatakan meninggal dunia.

Klik untuk gambar besar

"Malah, gambar ketika saya sakit dan terlantar di hospital pun pernah disalahguna individu tidak bertanggungjawab ini," ujarnya yang dipetik sebagai berkata kepada Harian Metro.

Dalam pada itu, Ezad juga menyeru agar masyarakat tidak terus menerus menyebarkan sesuatu berita tanpa usul periksa.

"Zaman sekarang terlalu ramai golongan yang suka berkongsi tanpa memeriksa kebenaran sesuatu perkara terlebih dulu. Kalau boleh siasat dulu sama ada berita itu benar atau tidak, lebih-lebih lagi berkaitan kematian.

"Ada juga yang menghantar mesej kepada saya di Instagram dan memohon maaf kerana berkongsi berita itu dalam hantaran mereka, kerana menyangka ia berita benar," katanya.

Dalam perkembangan lain, Ezad kini baru sahaja melancarkan single kerjasama dengan kumpulan nasyid Inteam berjudul 'Kasihku Abadi' 2023.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DODI LARI - ALIFF SYUKRI TERKILAN SIKAP NETIZEN, RUGI RM50K

Sebelum ini, usahawan kosmetik, Datuk Seri Aliff Syukri telah berkongsi di laman sosial mengenai kehilangan kucing jenis 'Savannah Cat' diberi nama 'Dodi' di rumahnya di Damansara itu dikatakan akibat kecuaian pekerjanya.

Bagaimanapun, entri tersebut telah mengundang reaksi negatif netizen apabila mereka meminta pihak Jabatan Perlindungan Hidupan Liar dan Taman Negar (Perhilitan) mengambil tindakan terhadapnya.

Menerusi muatnaik terbaru, Aliff, 30, meluahkan rasa terkilan dengan sikap netizen yang seolah-olah menyalahkan dirinya atas apa yang berlaku.

"Kenapa tak ada orang kesian kat saya??? Orang yang tulis macam ni tak ada belas kesian kepada saya macam saya ada buat jahat pada anda.

"Kau orang tahu tak saya tengah bersedih ni. Kehilangan Dodi saya dah bela lima tahun dan ada permit. Nilai kos beli dan jaga hampir RM50,000," katanya.

Klik untuk gambar besar

Dalam pada itu, penyanyi lagu 'Biar Apa Orang Kata' itu memberitahu kucingnya hilang disebabkan kecuaian pekerjanya yang tidak bertanggungjawab.

"Hilang dari semalam (Khamis) berpunca daripada pekerja saya yang cuai dan tak bertanggungjawab. Ya Allah kau selamatkan kucing aku dodi dan kau jumpakanlah kucing aku.

"Perhatian kucing Afrika milik saya hilang dan terlepas di area rumah saya di Kota Damansara," ujarnya yang membeli kucing tersebut dengan harga RM30,000 pada April 2016 ketika berusia tiga bulan.

Apa malang nasib Datuk Seri Aliff Syukri? Selepas reda kontroversinya dalam Gegar Vaganza musim ke-5 (GV5) timbul pula masalah baharu apabila Dodi kesayangan hilang dari rumah.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK MASUK HOSPITAL - SHIMA HARAP SIHAT SEBELUM ADIKNYA 'KELUAR'

"Kitorang dah check in hospital. Tapi bukan mommy yang nak beranak. Sophia yang tak sihat. Hopefully dia sihat before adik keluar," tulis pelakon Shima Anuar yang mendedahkan anak sulungnya, Marian Sophia telah dimasukkan ke sebuah hospital kerana mempunyai masalah kesihatan semalam.

Menerusi Instastory di Instagram (IG) miliknya, Shima berharap anaknya akan kembali sihat sebelum dia bersalin anak kedua. Shima berkahwin dengan seorang ahli perniagaan, Mohd Solih Toha pada 8 April 2017 dan dikurniakan seorang cahaya mata perempuan, Marian Sophia.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PU RIZ AKHIRNYA BERSUARA: "ALLAH AKAN MENYELESAIKAN SEGALANYA..."

"Dan ketahuilah bahawa Allah akan menyelesaikan segalanya dengan cara yang anda tidak pernah bayangkan..," demikian kata pendakwah bebas Pencetus Ummah (PU) Riz yang akhirnya tampil bersuara dengan memuat naik status dimana sedikit sebanyak dapat dikaitkan dengan isu yang terpalit antara dia dan pelakon dan pengacara Noor Neelofa.

Sebelum ini, tunang kepada selebriti terkenal itu hanya memilih untuk mendiamkan diri berhubung kontroversi tersebut. Kira-kira jam 11 pagi tadi, PU Riz atau nama sebenarnya Haris Ismail, 25, dilihat telah memuat naik sebuah kata-kata hikmah ataupun 'quote' menerusi ruangan Instagram Storynya.

Tulisan bahasa Arab yang turut mempunyai terjemahan Bahasa Inggeris itu mempunyai maksud yang mungkin dapat difahami peminat yang sedang mengikuti perkembangan perhubungan antara dua personaliti ini.

Klik untuk gambar besar

Dalam perkembangan lain, pada malam Ahad yang lalu, Neelofa telah tampil menjawab spekulasi yang timbul antara dia PU Riz selepas ianya semakin hangat diperkatakan oleh netizen di media sosial.

Neelofa dalam siaran IGTV di Instagramnnya telah menjelaskan bahawa segala dakwaan yang dilemparkan netizen kepada dia dan PU Riz seperti kononnya mereka telah bernikah secara sembunyi serta fitnah-fitnah yang berlegar di media sosial adalah tidak benar sama sekali.

Di akhir siaran langsung itu, Neelofa telah memohon doa daripada peminat agar urusan dan perhubungan antara mereka berdua baik-baik sahaja dan turut memberitahu bahawa keluarga kedua belah pihak kini sedang mencari titik persetujuan bagi masalah yang sedang dihadapi kini.

www.myartis.com / Sumber & foto: Beautifulnara, Instagram PU Riz & Noor Neelofa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KAMI HISTERIA - BAKAL GEGAR PAWAGAM

Rasanya, jarang kita dapat menonton sebuah filem yang memuatkan ramai heroin popular seperti Diana Danielle, Nur Fazura, Mila Jirin dan ramai lagi. Filem yang berjudul 'Kami Histeria' itu khabarnya digarap dengan teliti hingga mengambil masa panjang untuk disiapkan sebelum bakal ditayangkan pada 2013 ini.

Bayangkan... sebuah filem yang dibayangi hantu cantik seperti Fazura, pastinya ia bakal membawa kelainan yang menghiburkan. Tambah berlainan apabila penyanyi Mila Jirin yang memegang watak Ain diberi peranan sebagai gadis yang banyak cakap hingga membuat orang menyampah!

Klik untuk imej besar...

Dan itu semua belum lagi termasuk watak Diana Danielle yang pastinya dirindui oleh peminat. Maklumlah, Diana sudah lama tidak aktif dalam lakonan apabila selamat melahirkan bayi di Australia baru-baru ini.

Untuk info, filem Kami Histeria menceritakan kisah lima rakan sekolej yang menganggotai band mereka sendiri iaitu Histeria. Mereka baru saja berpindah untuk tinggal di sebuah flat yang terletak di tepi hutan bagi memudahkan mereka untuk jamming bersama.

Sejak tinggal di rumah flat itu, mereka sering diganggu oleh suara mengilai di tengah malam. Bagaimanapun, mereka teruskan usaha untuk merakam lagu terbaru band tersebut tanpa menghiraukan suara yang menyeramkan itu.

Namun setelah lagu tersebut dimuat naik ke dalam laman YouTube, secara tiba-tiba hidup mereka berubah untuk selama-lamanya. Apakah kesudahan filem ini? Jika ingin tahu, anda kena saksikan sendiri gabungan mantap pelakon wanita kita itu yang pastinya meletop terbitan Red Communications Sdn Bhd.

Belakang tabir...

Teaser Trailer


DIGELAR SEBAGAI PEMUZIK 'SEDERHANA' - YUNA BERI JAWAPAN 'WIN'

Kembali membidas kenyataan yang diberikan oleh seorang perkritik terhadap muzik yang diperjuangkan olehnya, penyanyi Yuna yang membalas kritikan itu, Yuna dalam satu muatnaik ke laman web Tidal menegaskan bahawa dia bangga dengan identitinya sebagai artis 'Malaysia-Amerika Muslim'.

Sejak melancarkan muzik terbaharunya, Yunalis Mat Zara'ai atau lebih dikenali sebagai Yuna disifatkan oleh seorang pengkritik sebagai pemuzik 'sederhana' yang tidak akan diberi perhatian jika bukan kerana identiti uniknya sebagai warga Malaysia yang beragama Islam.

Kata Yuna, kritikan tersebut dibuat menerusi blog muzik tempatan yang disifatkannya sebagai 'Pitchfork-wannabe'. Pitchfork merupakan portal dalam talian dari Amerika Syarikat yang bertumpu kepada berita muzik. Kenyataan Yuna itu dianggap sebagai reaksi kepada komen yang dibuat oleh laman web The Wknd yang membuat ulasan muzik tempatan.

Pada April 9, The Wknd memuat naik kompilasi ulasan beberapa muzik terbaharu, termasuk Forevermore oleh Yuna yang mendapat rating 4 daripada 10. Mengulas mengenai lagu tersebut, seorang penulis bernama Azzief bersetuju dengan kenyataan bahawa "kesederhanaan Yuna tiada had".

Klik untuk gambar besar

Tambahnya, lagu itu "mudah dilupa" dan tidak akan menjadi popular jika bukan kerana identitinya. Penulis tersebut turut berkata bahawa melodi syair disertakan dengan alunan kompang Melayu tradisional pada permulaan lagu Forevermore, seolah-olah sinikal kerana ia dihentikan serta-merta apabila lagu mula merancak.

Dalam ulasannya yang berjudul "Yuna is Not Just An Asian Musician", Yuna menegaskan bahawa dia tidak akan cuba untuk menyembunyikan identitinya sebagai wanita yang bangga berlatarbelakangkan asalnya dari Malaysia dan agama Islam.

"Apa-apa muzik saya cipta, semuanya datang daripada filem Bollywood pada waktu tengah hari, pantun klasik Melayu, kotak karaoke berlampu neon, 'rock kapak', seruan azan - dan seluruh dunia tiada pilihan selain untuk menerima saya seadanya," akhiri Yuna dalam tulisannya.

www.myartis.com / Sumber & foto: Astro Gempak & Astro Awani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::